
Vuelo directo di Brazil pa Aruba: 
Mercado Brasilero ta un di mercadonan top na Aruba 


Durante un conferencia 
di prensa ayera mainta na 
Aeropuerto Internacional 
Reai Beatrix, minister di 
Salud y Turismo, Dangui 
Oduber, hunto cu CEO di 
Aruba Tourism Author- 
ity (ATA), Ronella Croes y 
Jo-Anne Arends di Aruba 
Airport Authority (AAA), 
a anuncia cu pronto Aru- 
ba lo wordo conecta di- 
rectamente cu Sao Paulo, 
Brazil, a traves di un vuelo 
directo cu e aerolinea Gol. 


Despues di mas di dos decada 
Aruba ta bay tin un vuelo di- 
recto for di Sao Paulo, Bra- 
zil. Esaki ta den cuadro cu e 
maneho di no solamente Go- 
beirno di Aruba, pero tambe 
di ATA y AAA cu ta enfoca 
den sigui expande e mercado 
di Latino America, cual ya 
caba a crece cu mas di 20% 
den 2023. 


Arends di AAA a splica cu e 
aerolinea no lo enfoca sola- 
mente ariba e parti di mer- 
cado Brasilero, pero tin opor- 
tunidadnan pa ofrece conex- 


ion cu otro aerolineanan y 
otro paisnan, entre otro Bue- 
nos Aires, Argentina. Aki ta 
premira cu 25% di e trafico di 
vuelo lo bin for di Argentina, 
60% for di Sao Paulo, 13% di 
Rio de Janeiro y despues lo 
expande e conexionnan pa 
otro ciudad- y paisnan. 


Croes di ATA a remarca cu 
e mercado aki ta importante 
pasobra e patronchi di gasto 
di Brasileronan tambe ta hopi 
atractivo, den contexto di 
turismo di calidad y con nan 
ta midi esaki. 


El a splica cu nan ta midi di 


un banda, unda cu tin datos 
disponible, kico e hende su 
entrada anual ta, aunke esey 
no kiermen cu nan ta esun- 
nan cu ta gasta mas, pero nan 
ta midi tambe na Aruba pa 
medio di uso di credit card, 
entre otro, kico nan ta laga 
atras. 


Croes a indica cu si mira e 
datonan historico, Brazil ta 
un mercado top y semper ta- 
bata den e top di esnan cu ta 
gasta mas. Tambe mirando e 
cifranan di uso di credit card 
di aña pasa, el a remarca, por 
mira cu Brazil a destaca. 


El a agrega cu e parti di Ar- 
gentina ta keda hopi impor- 
tante tambe pasobra e tur- 
istanan Argentina ta esnan 
cu ta keda promedio mas 
largo na Aruba y esey ta hacie 
atractivo cu nan ta laga mas 
atras pasobra simplemente 
nan tin un averahe di estadia 
mas largo. Apart di esey, el a 
indica, cu nan ta scoge hotel 
y no all-inclusive necesari- 
amente. 


“Asina nos ta midi cada mer- 
cado y nan contribucion, en- 
tre otro, y nan patronchi di 
gasto tambe ta atractivo,” el a 
resalta. 


E prome vuelo directo for di 
Sao Paulo pa Aruba lo ta riba 
dia 18 di december di e aña 
aki. 


Meteo Aruba ta alerta tocante temperatura halto den proximo dianan 


Mediante un comunicado 
di ayera merdia di Meteo 
Aruba ta pidi na comuni- 
dad pa tene na cuenta cu 
e weather den proximo 24 
y 36 ora. 


Debi na un pasada di un ola 
tropical di ayera, biento ta bay 
ta zwak te modera y direccion 
zuidoost pa zuid pa proximo 
24-36ora. 


Cu esaki nan ta pronostica 
temperatura di 34°C-35°C y 
den luganan urbano kisas un 
poco mas halto. 
Esaki ta pone cu heat index lo 
ta halto tambe entre 36°C y 
40°C y por causa molester pa 
hende y specialmente hende 
grandi. 


For di luna di mei ya caba 
diferente medionan di co- 
municacion internacional ta 
batiendo alarma pa un ola di 
calor cu ta tumando luga den 
area di Caribe caminda e sen- 
sacion di calor por yega hasta 
50 grado loke por resulta 
peligroso pa personanan cu 
ta traha of haci actividadnan 
den aire liber. 


Pa esaki, Gobierno di Aruba, 
specificamente minister di 
Naturalesa Ursell Arends 


tambe a manda un comuni- 
cado di prensa na mei ultimo 
dirigi pa adultonan mayor 
indicando cu ola di calor ta 
peligroso pa adultonan may- 
or y “como minister di Natu- 
ralesa mi ta sali for di e punto 
di bista cu cambio climatico 
ta un realidad,” minister Ar- 
ends a bisa, indicando cu Na- 
cionnan Uni a confirma cu 
2023 a kibra tur record mun- 
dial pa loke ta temperatura 


halto, no obstante cu 2023 a 
cumpli 10 aña consecutivo di 
aumento di temperatura. 


Aunke gobierno no por trece 
cambio 
den 
temperatura 
mundial, mester haci tur es- 
fuerso pa mitiga e impacto di 
esaki riba esnan mas vulnera- 
bel. Pa e motibo aki minister 
Arends a yama un reunion di 
urgencia cu diferente instan- 
cia cu ta atende di un of otro 


forma cu adultonan mayor. 


Segun a informa, e meta di e 
reunion tabata pa nan hunto 
cu tur instancia yega na un 
plan di accion y cooperacion. 
“Tur esnan cu ta atende cu 
adultonan 
mayor 
mester 
traha hunto pa evalua e peli- 
gro y prepara un plan con pa 
mitiga esaki.” 


Investigando riba internet a 


logra haya datonan cu ta indi- 
ca cu entre 1999 y 2019, mas 
di 150.000 morto rond mun- 
do tabata relaciona cu ola di 
calor cada aña, segun un estu- 
dio reciente publica na PLOS 
Medicine di Yuming Guo 
di Universidad di Monash, 
Australia, y su ekipo. 


Den studio aki, investiga- 
donan a utilisa datonan di e 
Red di Investigacion Colabo- 
rativo Multi- Country Multi- 
City (MCC) cu tabata inclui 
mortonan y temperatura dia- 
rio di 750 luga na 43 pais. 


Durante temporada calido 
for di aña 1990 te cu 2019, ex- 
ceso di fayecidonan relaciona 
cu ola di calor a representa 
153.078 morto pa aña, un to- 
tal di 236 morto pa cada dies 
biyon habitante of e 1% di e 
mortonan mundial. 

Segun prome minister, no tin otro opcion na Aruba 
cu no ta privatisa RWZI 


Ayera mainta durante un 
conferencia di prensa di 
gobierno, prome minis- 
ter Evelyn Wever-Croes, 
a trece dilanti e tema di 
RWZI. Manera ta conoci 
siman pasa diahuebs Par- 
lamento di Aruba a apro- 
ba e ley di privatisacion di 
e plantanan di RWZI y se- 
gun prome minister no tin 
otro opcion pa solucion e 
problema aki no ta priva- 
tisa RWZI. 


Prome minister a remarca 
cu e problema di e planta di 
RWZI, specificamente esun 
na Bubali, ta un problema 
serio, te cu hasta na cierto 
momento e planta a yega na 
e punto di casi explota, pero a 
haci e inversionnan necesario 
pa evita esey sucede. Awora- 
ki, gobierno ta mira e priva- 
tisacion como e unico solu- 
cion structural pa soluciona e 
problema. 


E mandatario a splica cu tem- 
po cu a forma Gabinete Wev- 
er-Croes II minister Ursell 
Arends a pidi pa e haya un rol 
importante den e buskeda di 
un solucion pa RWZI y como 
minister encarga cu natura- 
lesa y tambe desperdicio, esey 
tabata su responsabilidad. 


El a indica cu minister Ar- 
ends a cuminsa busca con 
por yega na solucionnan y a 
purba diferente manera, en- 
tre otro a yega di ubica fondo 
den presupuesto pa gobierno 
mes haci un inversion di 16 
miyon florin, cu apenas ta- 
bata suficiente pa drecha al- 
gun cos solamente, pero esey 
por a tuma luga pasobra CAft 
a pone presion cu mester a 
baha e deficit na aña 2022. 


Unabes cu gobierno a explora 
tur opcion y a exclui tur otro 
solucion, a yega na e conclu- 
sion cu mester privatisa e 
plantanan pasobra gobierno 
no tin e posibilidad pa duna 
un compromiso structural di 
tempo largo pa por percura 
cu ta inverti den e planta. 
Asina e yega na e decision pa 
privatisa. 


Prome minister a indica cu 
esey tabata e prome decision 
y despues e ora mester a di- 
cidi con y den man di ken lo 
traspasa e planta. Eynan ta 
caminda cu minister Glen- 
bert Croes a drenta y a haci 
apelacion cerca dje pa yuda 
cu e privatisacion a traves di 
e companianan estatal y asina 
a yega na Utilities Aruba NV, 
cu a acepta e reto pa tuma 


over e planta di gobierno pa 
solucion e problema y even- 
tualmente construi un planta 
nobo cu un capacidad mas 
grandi. 


E mandatario a sigui splica cu 
nan lanta un grupo di trabao 
cu ta consisti di representan- 
tenan di e tres ministerionan. 
Di parti di prome minister a 
apunta DOW y DWJZ den 
e grupo aki, di parti di min- 
isterio di minister Glenbert 
Croes a apunta Utilities Aru- 
ba NV y di parti di minister 
Ursell Arends a nombra Sr. 
Jossy Figaroa, ken ta un pen- 
sionado, pero ta un ciudada- 
no preocupa pa e estado di e 
planta di RWZI y a dicidi di 
tuma e reto aki tambe den su 
man. 


Siman pasa diahuebs durante 
tratamento di e ley e grupo di 
trabao aki a presenta e resul- 
tadonan final. 


“Mucho of otro opcion no 
tin. No tin otro opcion na 
Aruba. Nos a purba di tur 
manera. Nos a purba di keda 
cune y drech’e nos mes, no 
a logra. Nos a logra di pri- 
vatisa, pero tin cu privatis’e 
den mannan semi-publico no 
completamente priva, pa bo 
tin un poco mas control, y e 
ora nos a yega na e solucion 
aki,” prome minister a resalta. 


El a indica cu e ley ta bay 
drenta na vigor dia 1 di juli 
y manera ya caba ta conoci, 
gobierno a dicidi cu pa cubri 
e gastonan di e trabaonan cu 


tin cu wordo haci no ta bay 
pone un impuesto adicional 
riba e pueblo di Aruba, pero 
a scoge pa e impuesto wordo 
paga solamente pa turistanan. 
Esaki ta bira un cobransa cu 
turistanan mester paga ora 
nan yena e ED card pa drenta 
Aruba. 


El a menciona cu Boneiro tin 
algo similar, pero e ta costa 75 
dollar, mientras cu di Aruba 
ta 20 dollar aworaki y tin al- 
gun excepcion. Por ehempel, 
muchanan bao 8 aña, local- 
nan y esnan cu ta biba na 
Aruba no mester paga esaki. 
Ademas bishitantenan cu ta 
bishita Aruba varios biaha pa 
aña no mester paga ya cu e 20 
dollar ta conta pa henter un 
aña. 


E mandatario a indica cu du- 
rante e tratamento den parla- 
mento fraccion RAIZ y MEP 
a trece un amienda den e ley 
cual ta pa pone excepcion 
tambe pa ciudadanonan di 
Aruba cu ta studia den exte- 
rior y kier bishita Aruba of ta 
bin back Aruba. 


El a splica cu e inversion- 
nan cu Utilities Aruba NV ta 
bay haci ta bay a traves di un 
compania nobo cu nan incor- 
pora pa esaki, Aruba Waste- 
water Sustainable Solutions 
(AWSS). El a sigui splica cu 
e solucionnan cu nan tin pre- 
para ya caba tin liña di credito 
pa nan y cu nan ta bay trece 
alivio riba termino cortico, 
alivio di holor y alivio di pro- 
cesamento. El a agrega cu e 


procesamento di awa lo bay 
manera mester ta y e calidad 
di awa lo ta miho y cu esey 
por haci mas cos cu e awa, 
por ehemplo usa esaki pa ag- 
ricultura. 


El a resalta cu tur esaki ta 
tuma luga mientras cu ta 
traha un planta nobo cu tin 
un capacidad di casi 4 biaha 
mas grandi cu e planta cu tin 
actualmente. 


Pa loke ta trata oposicion, e 
prome minister a lamenta cu 
oposicion no a sostene e ley 
aki y ademas nan tabatin nin- 
gun argumento convincente 
di nan parti pa a keda sin sos- 
tene e ley. 


Prome minister a trece dilanti 
tambe e situacion cu a sucede 
den sala di parlamento, y pafo 
di parlamento relaciona cu e 
acusacionnan cu parlamen- 
tario independiente Gerlien 
Croes a haci contra su per- 
sona y su famia. 


“Durante tratamento y pafo 
di parlamento e parlamentar- 
io a lansa acusacionnan hopi 
serio, den cual el a atacha e 
profesionalismo y credibi- 
lidad di nos profesionalnan y 
gobierno. Segun e parlamen- 
tario RWZI ta wordo privati- 
sa pa enrikece e prome minis- 
ter y cu esey e parlamentario 
kiermen cu tur e profesional- 
nan cu tabata den sala, unico 
cos cu nan a haci ta traha pa 
enrikece e prome minister di 
Aruba. Esaki na prome luga ta 
un mentira, e no ta berdad, e 


no por a prueba esey tampo- 
co. Pero mas tristo ta cu e ta 
un ofensa pa nos profesional- 
nan,” el a indica. 


E mandatario a reacciona me- 
sora y den parlamento a pidi 
e parlamentario pa rectifica 
loke el a bisa, cual e parla- 
mentario a haci e mesun dia 
den sala di parlamento. 


Prome minister a cu aunke el 
a haya rectificacion inmedi- 
atamente, tin un aspecto pe- 
nal ainda cu ta smaad en laster 
(difamacion y ofensa/insulto) 
cu e mandatario ta bisa su 
disculpa y rectificacion no a 
coregi completamente. 


El a indica cu su abogadonan 
ta trahando riba e transcrip- 
cionnan y cu unabes esaki- 
nan keda cla, nan ta entrega 
e keho aki formalmente na 
OM. 

Centro Famia di Criansa Arubano a cumpli 20 aña di existencia 
yudando e muchanan mas vulnerabel 


Ayera tabata un dia masha 
special pa Centro Famia 
di Criansa Arubano, e uni- 
co instancia cu ta maneha 
cuido di criansa na Aruba 
a celebra nan 20 aña di 
existencia na unda nan a 
splica cu nan tin mester di 
famianan di criansa y esey 
ta keda un di nan princi- 
pal reto. 


Pa esaki, Nathalie Tromp tra- 
hado social di Centro Famia 
di Criansa Arubano a splica 
cu e tin 16 aña trahando den 
instancia aki y nan ta con- 
tento cu den e 20 aki nan ta 
bezig pa haya famianan di cri- 
ansa, “desde pandemia di Co- 
vid-19 e parti di haya famia di 
criansa a bira un tiki mas difi- 
cil na unda cu por ta antes ta- 
batin dificultad pa haya famia 
di criansa pa muchanan riba 
8 y 9 aña pero awor e edad 
a baha te cu 5 of 6 aña, den 
edadnan aki nos ta haya dificil 
pa haya un famia di criansa pa 
nan,” Tromp a sigura. 


Pa e motibo ey, nan ta con- 
sidera e trabou di prensa im- 
portante pa asina ey e infor- 
macion por yega na comuni- 
dad y nan por haya famianan 
di criansa. 


Pa aña nan ta busca entre 10 
cu 12 famia pa muchanan 
entre 0 te cu 18 aña, e rol 
di un famia di criansa ta pa 
yuda un mucha di un manera 
temporal, pa duna e cuido cu 
muchanan no por haya di nan 
mesun famia mientras cu e 
mayornan di e instancianan 
concerni ta haya e ayudo cu 
nan tin mester pa nan situa- 
cion drecha, mientras tanto, 
e famia di criansa ta brinda e 
mucha stabilidad, seguridad, 
atencion, amor y tur lo cual 
e mucha tin mester cu un in- 
ternado no por ofrece. 


Ora un famia di criansa y un 
mucha ta adapta na otro esey 
ta algo natural manera Tromp 
a sigura, un famia di criansa 
ta haya preparacion den un 
principio cu no tin garantia, 
loke ta nifica cu e chens t’ey 
cu e dia di mañan e mucha lo 
regresa na su mayor back y 
esey a nan como instancia no 
tine den nan man “pero sem- 
per nos ta bisa e famia di cri- 
ansa si cu nos ta informa nan 
di cada paso cu ta sucede, si 
esey ta pasa e famia di criansa 
ta haya preparacion y guia na 
esaki.” 


Hopi hende ta acerca na nan 
pa puntra si nan por adopta 


un mucha, pa esaki, Tromp 
a expresa cu cuido di criansa 
no ta adopcion, e ta trata di 
un ayudo temporal na unda 
cu ta traha pa e mucha por 
ser reunifica cu su mayornan 
biologico back. 


E intencion no ta sali for di 
e punto di bista cu e mucha 
ta keda cu e famia di criansa, 
den caso di adopcion ta otro, 
e ora ey e famia cu ta adopta 
e mucha ta bira su mayornan 
legalmente y e mucha ta bira 
un parti di e famia pa semper. 


Nan tambe ta tene na cuenta 
cu e mucha su emocionnan, 
por ehemplo nan no ta pone 
un mucha bao encargo di cu- 
alkier famia, e ta implica un 


proceso cu ta tuma su tempo, 
famia ta bay internado pa 
conoce e mucha y asina ey 
cuminsa crea un conexion cu 
e mucha prome y despues ta 
sali cu nan y pasa e dia loke ta 
keda hisa e tempo cu e famia 
ta pasa cu e mucha. 


Di 10 mucha, 3 di nan ta bay 
cerca nan mayor back pa mo- 
tibo cu e mayoria di nan ta 
keda cu e famia di criansa. 
Nan tin contacto cu fami- 
anan cu a yega di bira famia 
di criansa for di momento 
cu Centro Famia di Criansa 
Arubano a cuminsa te cu 
awor, nan ta sigui papia cu e 
muchanan cu a bira grandi 
y nan ta den famia di criansa 
ainda y con nan bida a sigui 


“por ta un of dos di nan no 
tabata un success story, tabata 
un love story, ora bo ta tende 
con e muchanan ey a sigui 
den famia di criansa y nan tin 
contacto cu nan mayor tam- 
be, esey pa nos ta algo hopi 
importante.” 


E problematica ta varios, tin 
di nan cu tin problema fi- 
nanciero, adiccion, relacion, 
social, door di nivel di inteli- 
gencia cu ta pone cu ta dificil 
pa nan cuida nan mesun yiu 
segun Tromp a señala. 
Centro Famia di Criansa 
Arubano ta traha conhunta- 
mente cu otro departamen- 
tonan vooral cu Fundacion 
Guia Mi y cu Directie Voog- 
dijraad Aruba. 


Di su parti, Anneke Nico- 
laas cu ta director di Centro 
Famia di Criansa Arubano y 
Fundacion Guia Mi a bisa cu 
20 aña pasa e tabatin e vision 
di lanta e fundacion aki hun- 
to cu seis organisacion mas 
como Imeldahof, Casa Cuna, 
entre otro, pa motibo cu nan 
tabata buscando famianan 
pa nan mes pero e prepara- 
cion y guia tabata varia hopi 
y na hunto a purba pa traha 
den un organisacion y esey a 
bira Centro Famia di Criansa 
Arubano. 


Nicolaas a comenta cu den 
ultimo 20 aña nan a logra 
yuda hopi famia na Aruba y 
“esey ta algo hopi bunita y 
nos mester sigui busca fami- 
anan, pero esey ta keda un 
reto vooral pa e muchanan 
mas grandi, pa hopi bi- 
aha e babynan ta logra pero 
muchanan mas grandi ta mas 
dificil y nos ta kere cu nan 
tambe mester di un hogar y 
amor di un famia.” 


Pero problemanan social ta 
permanece segun cifranan di 
aña 2023 y nan mester sigui 
cu e trabou di por haya fami- 
anan di criansa pa e muchan- 
an cu tin mester di dje. 


“Nos tambe mester ayudo di 
comunidad, pa nos tur traha 
hunto y soluciona, pasobra 
tin hopi problema na Aruba 
y mi ta kere nos tin cu traha 
hunto pa soluciona e prob- 
lemanan aki,” Nicolaas a 
afirma. 


Centro Famia di Criansa 
Arubano tin nan criterio na 
e ora di busca personanan 
of famianan cu kier aplica pa 
famia di criansa, nan tin cu 
pasa un proceso di screen- 
ing y cumpli cu e siguiente 
rekisito: Nan mester ta riba 
21 aña di edad, mester biba 
na Aruba, tin un bida familiar 
stabiel, no a yega di comete 
un delito, no ta importa nan 
situacion sentimental of si tin 
yiu of no, esey ta depende di 
ki matching e tin mester pa 
cu e mucha. Ta importante 
pa ta habri pa guia, habri pa 
tin contacto cu trahado social 
y pa tin contacto cu e mayor 
biologico. 


Ayera mainta nan a tene un 
celebracion chikito pa nan 20 
aña di existencia y den esaki, 
nan a duna un regalo na Sr. 
Robert y Sra. Samantha v/d 
Kamp cu a ser scogi como 
famia di criansa di aña. 

Den mehora aparato publico… 
Gobierno no conoce prioridad… 


Actualmente a aparece den publicidad varios 
caso di pregunta haci pa parlamentario, y den 
cierto caso e contesta di ministro riba e pre- 
guntanan. Esaki a bay acompaña pa critica di 
e parlamentarionan opositor contra, segun 
nan opinion, funcionamento inadecuado di 
cierto departamento/tarea gubernamental. 
Den e casonan aki ta trata di problema cu tin 
varios aña caba someti na critica constante y 
unda no ta mira mehoracion, pasobra gobi- 
erno aparentemente no conoce kico ta prio- 
ridad. 


Un di e casonan ta trata di e trayecto di elaboracion 
y procesamento di cuenta anual di gobierno di 
Aruba, unda tin un atraso grandi; e ultimo cuenta 
anual entrega y aproba pa parlamento ta esun di 
2018. Algun tempo pasa a entrega cuenta anual di 
2019 na Contraloria General cu ta trahando riba 
nan informe pa parlamento. Ministro encarga cu 
finanzas y responsable pa percura pa e cuentanan 
anual sali na tempo, a compromete pa percura pa 
un trayecto acelera pa elimina e retraso cu a acu- 
mula. Aparentemente esey no ta logrando, ya cu e 
mandatario ta referi, no pa promer biaha, na e falta 
di personal adecuado na departamento di finanzas 
pa por logra loke a priminti. 


Nos no tin ningun dificultad pa kere cu esey ta 
veridico, pero hecho ta cu nos tin añanan largo ta 
scucha e disco raya aki; hasta di antes cu e gobi- 
erno aki, y e ministro aki, a asumi responsabili- 
dad gubernamental na 2017. Claro cu nos ta bin 
topa cu henter e litania di keho y motibo pakico 
no a logra, di falta di recurso financiero, falta di 
disponibilidad di personal cu educacion apropia, 
te na Covid-19. 


Sin embargo tin algo cu nos no por comprende: 
si den e colaboracion cu Hulanda, expresa cada 
tres luna den e diferente versionnan di e repor- 
tahe encuanto e ‘Landspakket’, mehoracion di 
e procesonan administrativo-financiero tin un 
prioridad halto, locual tur hende cu un conoci- 
mento minimo di funcionamento gubernamental 
lo apoya sin mas, pakico despues di siete aña den 
gobierno, y bayendo pa cuatro den e colaboracion 
cu Hulanda, ainda no tin solucion na horizonte 
pa e problemanan aki. Y si no tin solucion pa e 
problemanan clave aki, defini hunto cu Hulanda 
como prioritario, ta ki dia lo bay atende e mil otro 
problemanan existente den e aparato? 
Pa colmo, e problema señala, manera e falta di per- 
sonal necesario, ta toca tambe e otro entidadnan 
den e proceso di control y auditoria gubernamental, 
manera Centrale Accountantsdienst y Contraloria 
General (Algemene Rekenkamer; ARA). Den caso 
di e ultimo aki ademas ta trata di e necesidad di tira 
un debido vista riba henter operacion di e entidad, 
cu segun nan propio opinion ta demasiado depen- 


diente di gobierno pa resolve nan problemanan. 
No ta trata solamente di reclutamento di personal, 
sino tambe di un revision completo di e ordenanza 
encuanto contraloria general, e ley cu ta regla fun- 
cionamento di e organismo. Ta indispensable cu 
e organismo, hunto cu otro alto colegio di estado 
manera Staten, y den futuro posiblemente tambe 
e instituto Ombudsman, ta haya un posicion mas 
independiente di gobierno ehecutivo, y esey no 
solamente den sentido financiero. Den e lentitud 
cu cual ta atende e asuntonan aki nos ta premira cu 
ta bay tarda por lo menos un decada completo mas 
pa mira resultado, si na caminda e responsablenan 
politico no desisti y djis lubida henter e proyecto. 


E otro caso actual ta e situacion na Dimas, unda 
un parlamentario a haci pregunta critico tocante 
funcionamento di e departamento, unda ta atende 
poco ciudadano via cita tur dia. Realmente a toca 
aki un problema cronico cu ta data di tres decada 
pasa. En principio ta bastante facil pa determina 
cuanto personal mester pa atende publico, conoci- 
endo e cantidad di peticion pa permiso cu mester 
procesa anualmente, y cuanto tempo e averahe ta 
cu mester dedica na cada caso. Den e sentido aki 
ta parce nos cu den e situacion actual caba 20 cita 
pa mainta ta demasiado poco y continuamente lo 
causa ‘backlog’ den e proceso. Esey lo haci cu no 
lo por cumpli cu e maximo di seis siman pa pro- 
cesa un peticion, manera e departamento mester 
en vista di posible obhecion. E interogante adi- 
cional dentro di poco ta: con e departamento ta 
bay maneha un grupo mas grandi ainda, mirando 
e perspectiva cu e propio mandatario a señala, di 
e grupo extra cu lo mester drenta Aruba pa satis- 
face e demanda cu apertura di e hotelnan nobo lo 
ocasiona. 


Ta di comprende cu e ministronan involucra lo no 
ta asina contento cu e critica di e parlamentarion- 
an, pero mester considera cu esaki ta nan tarea. Es 
mas, nos critica en general ta cu parlamentarionan 
no ta profundiza suficientemente den funciona- 
mento di gobernacion na e nivel aki. Falta critica 
tambe den por ehemplo e anuncio di un aumento 
sustancial di salario ‘across the board’ den gober- 
nacion, cu lo por yega na Afl. 70 miyon extra riba 
presupuesto. Awor e mesun gobierno aki ta keha 
cu no tin placa pa paga e expertonan cu mester, en- 
tre otro riba e terenonan cu nan mes a establece y 
palabra como prioridad cu Hulanda? Claro cu nos 
ta comprende, pero no necesariamente ta di acu- 
erdo, cu e aumento general di salario ta un ‘move’ 
politico, cu eleccion na caminda. Sin embargo, 
no por usa esey como pretexto pa no planifica e 
debido incorporacion di personal specializa, cu e 
aparato publico mester tur caminda. E reduccion 
di personal tabatin como meta crea espacio finan- 
ciero pa e personal adecuado necesario. Hinca tur 
e placa den tene tur ambtenaar contento, ta ilustra 
cu e gobierno aki no conoce su prioridadnan... 

Compania Arubano di petroleo a firma contrato cu 
Andicuri Oil & Gas Exploration VBA 


Diabierna ultimo, Prome 
Minister Evelyn Wever- 
Croes tabata presente na e 
ceremonia di firmamento 
di e contrato entre Com- 
pania Arubano di Petro- 
leo (CAP) cu Andicuri Oil 
& Gas Exploration VBA 
(AOGX), cu ta un subsid- 
iario local di Armstrong 
International LLC (“AI”), 
pa e exploracion, desaroyo 
y produccion di hidrocar- 
buros den e area maritimo 
di Aruba. 


Den un comunicado di pren- 
sa, prome Minister a splica 
cu e compania Armstrong tin 
un historia excepcional den 
exploracion y a yega di des- 
cubri varios campo di petro- 
leo enorme den pasado. E 
compania ya caba a haci hopi 
investigacion y a yega na e 
conclusion cu tin hopi cos di 
petroleo y gas rond di Aruba 
cu nan ta haya hopi intere- 
sante. Tambe, riba nan propio 
cuenta, a haci tur e inversion 
necesario pa haya tur e datos 
pa haci investigacion. Pa e 
siguiente 18 lunanan nan ta 
bay busca mas datos, mas in- 
formacion, y cuminsa bora pa 
wak si nan por haya algo den 
e awanan teritorial di Aruba. 
Si nan logra haya, nan lo bay 
over na explora y saca e gas y 
petroleo, pa asina nan cum- 
insa proces’e y bende, cual lo 
ta un entrada hopi grandi pa 
pais Aruba. 


Prome Minister a indica cu e 
acuerdo aki ta uno hopi im- 
portante, pasobra e ta diversi- 
fica e economia, mirando cu 
Aruba no por keda depende 
solamente riba turismo. Go- 
bierno ta haciendo nan maxi- 
mo esfuerso pa Aruba ta mas 
fuerte y resiliente, y un stap 
importante ta pa diversifica e 
economia, y den e area di en- 
ergia lo por logra esaki. 


Segun un comunicado di 
gobierno, e contrato aki no 
tin niun gasto pa Gobierno, 
pero e compania Andicuri 
si ta bay paga belasting, y un 
suma anual di 375 mil dol- 
lar na e compania Arubano di 
petroleo, cu ta un compania 
estatal pa asina nan por haci 
exploracion den e 18 lunanan 
nos dilanti. 


“Mi mester bisa cu nos ta 
cautelosamente 
optimista 


mirando cu anteriormente 
ya a purba caba di busca gas y 
petroleo, pero no a haya nada. 
Aruba no tin nada di perde cu 
purba un biaha mas, mirando 
cu e compania aki ta pensa 
cu si tin, y lo busca esaki riba 
nan propio gastonan. Si logra 
haya gas y petroleo, Aruba 
lo tin un pilar economico 
nobo cu lo crea mas cupo di 
empleo, specialmente pa nos 
hobennan cu ta studiando 
den e ramo aki. Tambe e lo ta 
un entrada pa gobierno, haci- 
endo Aruba hopi mas stabiel 
financieramente y economi- 
camente 
Mi kier gradici Minister 
Glenbert Croes, pa su vi- 
sion, determinacion y em- 
peño, compania Arubano di 
Petroleo, y na señor Arm- 
strong di Armstrong Inter- 
national LLC (“AI”), pa kere 
den Aruba” Prome Minister 
a expresa. 


Consideracion ambiental 
Algo cu no a keda menciona 
den e comunicado di prensa 
ta e potencial impacto am- 
biental di exploracion di 
gas den awa teritorial. Den 
añanan recien, por nota entre 
comunidad local un interes 
cada bes mas grandi pa pro- 
teccion di medio ambiente y 
naturalesa, cu ta impulsando 
cambio den e manera cu Aru- 
ba ta desaroya su teritorio. 


A pesar di e potencial benefi- 
cio economico cu por bin cu 
exploracion di gas – si haya 
gas na final, e riesgo den cual 
ta pone medio ambiente ta 
enorme. Segun WWF, “ex- 
traccion di depositonan di gas 
y azeta por resulta den daño 
duradero pa medio ambiente. 
Specificamente, exploracion 
y desaroyo di gas ta causa int- 
erupcion di rutanan migrato- 
rio, degradacion di habitatnan 


animal importante, y derame 
di azeta – cu por ta devastador 
pa e animal y humanonan cu 
ta depende riba e ecosistem- 
anan aki. 


Entre 
e 
consecuencianan 
negativo cu exploracion di 
gas por causa, WWF ta resalta 
contaminacion, zonido den 
lama, degradacion y destruc- 
cion di habitat, y interferen- 
cia cu formanan di bida di 
subsistencia. 
Operacionnan di gas ta libera 
tonnan 
di 
contaminante 
dañino den aire y ta basha 
kimico peligroso den lama, 
degradando e awa y are limpi 
riba cual bestia y hende ta 
depende pa sobrevivi. Bay- 
ena y otro animal marino ta 
usa zonido pa nabega, haya 
pareha y cuminda den e awa- 
nan hopi biaha scur di ocean. 
Zonido sismico, manera e air 
gun usa pa companianan di 
gas pa explora offshore, por 
laga e especienan aki sordo. 
Zonido excesivo den ocean 
for di boramento y explora- 
cion di gas por causa lesion, 
confusion y hasta morto di 
animalnan. 


Ademas, e caminda, tuberia 
y otro facilidadnan construi 
pa e companianan pa sostene 
infrastructura por degrada y 
destrui habitat importante y 
interferi cu movemento di 
animalnan migratorio. 


Ceremonia di traspaso oficial di edificio di ex-DOW 
pa Aruba Ports Authority 


Diahuebs anochi tabata 
un ocasion hopi impor- 
tante unda a celebra e 
ceremonia di firmamento 
pa traspaso y restauracion 
di e edificio di EX-DOW. 
Minister di Turismo y 
Salud Publico Sr. Dangui 
Oduber a atende e cer- 
emonia di traspaso oficial 
di edificio di ex-DOW pa 
Aruba 
Ports 
Authority 
(APA). Esaki sigur ta un 
logro historico pa Aruba 
Ports Authority pa por a 
logra cumpra y restaura 
un bunita monumento cu 
hopi caracteristica y histo- 
ria den e curason di Oran- 
jestad. 


Den e ceremonia protocolar, 
su Excelencia Gobernador 
di Aruba, Sr. Juan Alfonso 
Boekhoudt y varios manda- 
tario tabata presente pa pres- 
encia e momento historico 


aki. E proyecto di restaura- 
cion di edificio di EX-DOW 
ta marca un paso significativo 
pa mehora e infrastructura y 
servicio cu ta wordo ofreci na 
tanto localnan como turistan- 
an. E edificio ta situa central 
den centro di ciudad, e ta e 
prome impresion cu turistan- 


an crucero ta haya ora nan sali 
for di nos terminal crucero y 
miles di turista y local ta pasa 
dilanti e edificio aki tur dia. 


Minister Dangui Oduber su 
vision y maneho den tur- 
ismo ta basa riba keda haci 
inversionnan continuo den 


producto Aruba. Finalmente, 
Minister Dangui Oduber ta 
contento cu despues di un 
proceso largo ta marca un fe- 
cha importante na mei 2023 
unda a firma MOU entre 
partidonan pa asina sondea e 
posibilidadnan pa APA cum- 
pra e edificio for di Land 


Aruba y net 1 aña despues ta 
finalisa un fase importante cu 
ta e traspaso oficial di e edifi- 
cio pa asina cuminsa prepara 
e siguiente fase cu lo bira e 
ehecucion di e bunita proyec- 
to di restaura e edificio. 


Minister 
Dangui 
Oduber 
ta gradici henter e team di 
ministerio di turismo cu a 
traha incansablemente riba 
e proyecto y sigur un danki 
special na management di 
APA, board di APA, ATA y 
DOW y Monumentenbu- 
reau pa hunto por bay realisa 
un hoya di proyecto pa Aruba 
cu nos tur por ta orguyoso di 
dje. Nos tin un futuro bri- 
yante nos dilanti y loke nos 
mester ta conserva nos lib- 
ertad pa sigui desaroya nos 
pais manera nos mes ta desea 
esaki. 

Dr. Fauci ta testigua dilanti Congreso Mericano, causando conmocion 
riba internet 


Ayera riba rednan social, 
publico a keda conmo- 
ciona pa e testimonio di 
Dr. Anthony Fauci, kende 
tabata e experto top den 
malesa 
contagioso 
na 
Merca te cu el a retira 
for di gobierno na 2022. 
Durante 
su 
testimonio 
dilanti un sub-comite di 
Congreso, lidera pa Re- 
publicanonan, 
Fauci 
a 
haci declaracionnan con- 
troversial tocante origen 
di pandemia di Covid-19 
y e medidanan cu a imple- 
menta pa controla pan- 
demia. 


Manera CNN ta reporta, e 
audiencia tabata e prome tes- 
timonio publico di Fauci na 
Capitol Hill desde su retiro 
di gobierno. El a bira conten- 
cioso na cierto momentonan 
mientras Republicanonan a 
interoga Fauci riba un can- 
tidad di topico, incluyendo 
e base pa recomendacionnan 
di salud publico durante pan- 
demia y origen di e virus. 


Den su testimonio, Fauci a 
atende loke el a bisa tabata 
“cierto asunto cu a distorsio- 
na seriamente concerniendo 
mi persona,” particularmente 
tocante origen di e virus cu a 
conduci na pandemia di Co- 
vid-19. 


Origen di e SARS-CoV-2 
Na comienso di 2020, Fauci 
a testigua cu den yamada cu 
dos cientifico – Jeremy Far- 
rar, director di Welcome Trust 
na Reino Uni e tempo ey, y 
Kristian Andersen di Scripps 


Research – y a inform’e cu 
nan y otronan tabata preocu- 
pa cu e virus cu ta causa Cov- 
id-19 por a ser manipula den 
e laboratorio. E dia despues 
di e yamadanan aki, Fauci a 
bisa cu el a participa den un 
yamada di conferencia cu 
varios virologo internacional 
pa discuti manipulacion den 
e lab of posible transmision 
di animal pa hende. 
Fauci a bisa cu e virologonan 
den e yamada a dicidi pa ex- 
amina mas cuidadosamente e 
secuencia genomico, y a bisa 
“varios cu prome tabata pre- 
ocupa tocante manipulacion 
den laboratorio a bira con- 
venci cu no a manipula e vi- 
rus intencionalmente.” Fauci 
a bisa cu e cientificonan a 
haya cu e escenario mas 
probable tabata un virus cu a 
transferi di bestia pa hende, 
“maske nan a mantene un 
mente abierto.” 


Mientras cu algun di e cien- 
tificonan lider cu investiga 
origen di e virus, incluyendo 
expertonan di Organisacion 
Mundial di Salud (WHO), ta 
kere cu e virus a transmiti di 
bestia pa hende na China. Al- 
gun estudio tambe a bisa cu e 
teoria cu e virus a scapa di un 
laboratorio Chines, e Insti- 
tuto di Virologia na Wuhan, 
no por wordo descarta. 


Un analisis di inteligencia di 
Merca publica aña pasa a bisa 
cu ambos origen ta posible, y 
e comunidad ta keda dividi 
riba e asunto aki. “Mi no por 
duna cuenta ni ningun hen- 
de por duna cuenta pa otro 


cosnan cu por ta pasando na 
China, cu ta e motibo pakico 
mi semper a bisa y mi ta bisa 
awo, tene un mente abierto 
riba kico e origen ta,” Fauci a 
bisa ayera. 


Distancia social 
Fauci a clarifica cu e guia di 
distancia social di 2m duna 
na comienso di pandemia no 
a bin di dje sino di CDC, se- 
gun NYPost. 


Fauci, kende a ripiti e guia 
durante e pandemia, a yega 
di bisa cu no tin ciencia tras 
di esaki – pero e tabata kier- 
men cu no tin estudio clinico 
pa proba e guia. El a agrega cu 
el a kere cu CDC a usa estu- 
dionan tocante druppel algun 
aña atras como motibo pa e 
guia di distancia di 2m. 


Ora CDC a promove e idea 
di “distancia social” di 2m 
pa hende cu mester tabata 
cerca di otro durante pan- 
demia, cientificonan a pensa 
cu druppelnan grandi con- 
tamina lo cay for di aire rapi- 
damente y no por biaha mas 
leu cu e dos meter. E tempo 
ey, WHO a recomenda pa 
hende tene un meter, of 3.3 
meter, entre nan. Pero hasta 
na 2021, cientificonan tabata 
compronde caba cu e coro- 
navirus ta transporta den aire, 
loke ta nifica cu e por plama 
riba particulanan cu por bi- 
aha mas leu den aire. 


Vacuna 
Un declaracion di Fauci cu a 
causa hopi controversia on- 
line tabata tocante vacuna. 
Manera NYPost a recorda, 


na 2021 Fauci a bisa: “Ora 
bo vacuna, bo no ta protege 
solamente bo propio salud y 
esun di bo famia, pero tambe 
bo ta contribui na salud di 
comunidad door di preveni 
transmision di e virus den e 
comunidad. Den otro pal- 
abra, bo ta bira un “dead end” 
pa e virus.” 


Sinembargo, ayera Fauci a 
bisa cu “na comienso clara- 
mente [e vacuna] a preveni 
infeccion den cierto porcen- 
tahe di hende, pero e durabil- 
idad di su habilidad pa preve- 
ni infeccion no tabata largo, e 
tabata midi den lunas.” 
El a agrega cu “e no a preveni 
transmision ora e habilidad 
pa preveni infeccion a dis- 
minui.” 

Hulanda: Agresion, droga y trabao sexual 
Aumento drastico den incidentenan serio na scolnan secundario 


(NLTimes) - Education 
Inspectorate a ricibi un 
cantidad record di rap- 
portnan di incidente di 
scolnan secundario den 
e prome 4 luna di e aña 
aki. E rapportnan tambe 
ta birando cada biaha mas 
serio, cu rapportnan invo- 
lucrando droga, agresion 
of te hasta trabao sexual 
segun RTL Nieuws. 


Den e prome 4 luna di 2024, 
Education Inspectorate a rici- 
bi 128 rapport di incidente 
tratando seguridad fisico y 
242 rapport tratando segu- 
ridad social, compara cu 96 y 
184 den e mesun periodo di 
aña 2023. Durante e añanan 
di pandemia, e cantidad di 
incidente tabata hopi mas 
abao mientras e studiantenan 
a pasa un gran parti di e aña 
siñando for di cas. 


“Nos ta mira mas incidente 
den e veld di seguridad. Tam- 
be hopi biaha nan ta mas vio- 
lento den naturalesa. Esaki ta 
trata heridanan of por ehem- 
pel, e posesion di arma. Tam- 
be nos ta mira argumentonan 
ta escala cu mas rapides,” rut- 


ger Pol, director di educacion 
secundario na Education In- 
spectorate a conta RTL. “Es- 
aki ta un desaroyo preocu- 
pante. Studiantenan mester 
sinti safe na scol.” 


Docentenan y expertonan 
di educacion a conta RTL 
Nieuws cu “cultura di caya” 
a drenta e scolnan. “Benta di 
droga ta un problema na casi 
tur scol,” experto di educa- 
cion Leon Meijs, ken ta su- 


pervsia scolnan secundario 
den e veld di seguridad a 
conta e noticiero. “Algun 
scolnan mester cera nan porta 
durante e dia pa motibo cu di 
otro manera dealernan por 
drenta. Na un scol, tabatin 
prostitucion den baño. Mu- 
cha hombernan di gangnan 
rival a ser prohibi bay scol pa 
motibo cu ora nan topa na 
scol peleanan ta cuminsa. Es- 
aki tabata algo extremo antes 
pero mi ta mirando e com- 


portamento aki cada biaha 
mas na scolnan.” 


Un encuesta di miembronan 
di CNV Onderwijs a dem- 
ostra cu e docentenan tambe 
ta experiencia mas crimen na 
scolnan. “Nos tin peleanan 
dilanti 
scol, 
studiantenan 
bendiendo droga y vape, ‘lov- 
er boys’,” un docente a bisa. 
“Bo por confisca e telefon, 
pero nan tin 3 na un manera 
di bisa.” 


Scolnan secundario hopi bi- 
aha no ta prepara pa cosnan 
manera dealing di droga y 
violencia, segun investiga- 
cion di experto den crimen 
Jennifer van den Broek. “E 
problema aki no tabata den e 
agenda pa añanan largo,” el a 
conta RTL. El a encuesta casi 
1,000 docente y empleado di 
scolnan den educacion se- 
cundario. Mas o menos mita 
a bisa cu tabatin droga of 
arma na nan scol durante e 
ultimo 5 aña. Un di 5 a bisa 
cu e criminalnan tabata reclu- 
tando muchanan na e scol. 


Solamente un tercer parti a 
bisa cu nan tabata sa exacta- 
mente ki señalnan di activi- 
dad criminal pa monitor y 
identifica. “91 porciento di 
nan a bisa cu nan tin mester 
informacion adicional, pero 
solamente 6 porciento a ricibi 
e training. Esaki ta demostra 
cu crimen na scol te ainda 
no ta riba e mapa ni e agenda 
tur caminda ainda,” Van den 
Broek a comenta tocante e 
encuesta su resultadonan. 


Potret di NLTimes. 


Hulanda: 
No tin placa pa cuminda gratis na scol den acuerdo di coalicion nobo 


(NLTimes) - E coalicion 
derechista no a haci nin- 
gun acuerdo tocante con- 
tinua cu e fondonan pa 
cuminda gratis na scol. 
Sin e placa extra, e ultimo 
cuminda na scol lo ser 
duna net prome cu vakan- 
tie di pasco, scolnan, Cruz 
Cora y Youth Education 
Fund a adverti den un car- 
ta manda na Parlamento. 


Desde comienso di aña 2023, 
scolnan den barionan unda 
por lo menos 30 porciento 
di e studiantenan ta bini di 
famianan cu tin ingreso abao 
a distribui cuminda gratis of 
bon pa supermarket. Mas 
di 2,100 scol primario y se- 
cundario a participa den e 
programa, 
ofreciendo 
un 
cuminda diario of un carchi 
di compras semanal na alre- 
dedor di 350,000 muchanan. 
E programa aki a costa entre 
100 pa 130 miyon euro pa 
aña. 


Un mayoria den Tweede 
Kamer, parti di parlamento, 
anteriormente a sostene e 
proposicion di D66 y Volt pa 


haci e programa permanente. 
E partidonan den e coalicion 
nobo a sostene e proposicion 
aki pero no a haci mencion di 
esaki den nan acuerdo. 


E lo ta “hopi bon” si e 
coalicion lo a aloca placa pa 
sigui cu e cumindanan na 
scolnan segun Hans Spekman 
di Youth Education Fund. 
“Precisamente pa motibo cu 
demasiado scol ta conecta, 


e necesidad ta asina grandi.” 
Scolnan ya caba ta trahando 
riba plannan pa proximo aña. 
“Nan mester certidumbre y 
claridad.” 


E partidonan den e coalicion 
a bisa cu e programa di cum- 
indanan gratis na scol no a ser 
laga for di e lineanan prin- 
cipal di e acuerdo pa malo, 
“simplemente no a papia to- 
cante esaki.” Vocero di VVD 


a bisa cu esaki “no ta sor- 
prendente” pa motibo cu e ta 
solamente e lineanan princi- 
pal die acuerdo. NSC a yama 
esaki “un topico liber” pa 
Tweede Kamer tuma un de- 
cision riba dje. Parlamentario 
di BB a bisa cu e lo ta “den 
man di e proximo minister” 
pa aregla e programa aki, y te 
ainda “no por bisa” si lo tin 
placa pa esaki. 


D66 y Volt no kier warda pa 
e proximo gobierno pone es- 
aki riba nan agenda. Durante 
diamars su debate tocante e 
proximo Memorandum, un 
di e actualisacionnan anual na 
e presupuesto nacional, nan 
lo entrega un proposicion pa 
aloca 166 miyon euro pa e 
programa proximo aña. “Te 
unda cu nos sa, esaki ta parti 
di educacion,” D66 su parla- 
mentario Ilana Rooderkerk a 
bisa. “Cuminda tambe ta im- 
portante pa seguridad social.” 


Segun AD, un evaluacion di e 
Ministerio di Educacion an- 
teriormente e aña aki a dem- 
ostra cu scolnan, mayornan y 
muchanan tur ta entusiasma 
tocante e programa di cumin- 
da gratis na scol. Docentenan 
a reporta cu tin menos mucha 
cu hamber den e klas, cual ta 
nifica cu nan por a concen- 
tra miho riba nan trabao na 
scol. E mayornan cu ta ricibi 
e carchi pa haci compras di 11 
euro pa siman ta experiencia 
menos stress tambe, cual ta 
mehora mantene e ambiente 
den e casnan hopi mas alegre. 

Directiva di Stichting Dierenbescherming Curaçao (SDBC) ta retira 


(CuraçaoChronicle) - Den 
un esfuerso pa sigura e 
continuacion di Stichting 
D i e r e n b e s c h e r m i n g 
Curaçao (SDBC) cu tin 
75 aña caba, e directiva 
encabesa 
pa 
Maria 
Garcia, a dicidi di baha 
pa asina habri caminda pa 
miembronan di directiva 
nobo. 


Enfrenta 
cu 
desafionan 
significante, 
e 
directiva 
anterior a considera e miho 
opcion pa resigna y transferi 
nan responsabilidadnan na 
un grupo di miembro di 


directiva nobo. 


Un acuerdo a ser haci pa 
e directiva actual keda den 


mando te cu e directiva nobo 
ta cla pa tuma over y tambe 
pa 
facilita 
un 
transicion 
di 
responsabilidadnan 
y 


documentonan 
fluido 
pa 
e 
directiva 
nobo. 
Varios 
candidato 
a 
acerca 
e 
directiva di supervision cu 
ta consisti di Eric Bokkes, 
Frans Heiligers y Herbert 
van der Woude. E posibel 
miembronan di directiva a 
ser informa detayadamente 
tocante e estado actual dentro 
y alrededor di e fundacion. 
Trabao 
actualmente 
ta 
na caminda pa atende e 
topiconan di administracion 
asocia cu e transicion na un 
directiva nobo. Despues di 
a coordina cu tur partido 
involucra, 
preparacionnan 


ta hser haci pa un traspaso 
responsabel. 


Un 
directiva 
interino 
a 
ser asigna pa maneha e 
asuntonan andando y atende e 
problemanan tocante e shelter 
na Parera. E miembronan 
di 
directiva 
interino 
ta 
Laura van Dijk, Suzanne de 
Lavalette y Shadiah Elhage. 
Dialogo te ainda ta andando 
cu otro candidatonan. Nan 
lo formalisa e distribucion di 
e funcionnan den e directiva 
entre nan mes. 


FKP falta plan di compensacion pa erornan den construccion na 
proyecto di vivienda Wechi 


(CuraçaoChronicle) 
- 
Problemanan 
alrededor 
di e casnan cosntrui pa 
Fundashon Kas Popular 
na Wechi ta sigui escala. 
Cumpradonan ta kehando 
cu e casnan no ta cumpli 
cu e promesanan haci pa 
FKP, causando un dismi- 
nucion significante den 
confiansa di e fundacion. 
E problemanan ta bini for 
di problemanan structural 
te cu mal informacion du- 
rante e proceso di benta. 


Cumpradonan ta pagando 
huur mensual pa e manten- 
cion di e areanan comun, luz 
y mantencion di e tereno. 
Sinembargo, hopi di e ser- 
vicionan aki no ta ser duna. 
No tin luz, e camindanan 
pa cana ta ausente y e yerba 
ta keda sin corta. Na luga di 


e seguridad cu a priminti, tin 
un barera cu un solo guardia. 
Esaki ta leu di loke FKP a pri- 
minti originalmente. 


Ex director financiero Pe- 
ter Bongers recientemente a 
enfatisa problemanan serio 
cu e construccion di casnan 


Wechi. El a señala cu e uso 
di moldenan defectuoso a 
causa cu e casnan ta 7 centi- 
meter mas cortico di loke a 
specifica den e contractnan. 
FKP a priminti cu lo yega na 
un solucion pa e problem- 
anan aki pero den varios oca- 
sion a pospone e fecha pa un 


proposicion. 


Ademas di e casnan mas 
crotico, tin un gran cantidad 
di otro kehonan. Esakinan ta 
for di bañonan y cushina daña 
te tuberia mal instala. Algun 
mueble ta mal instala tambe 
y a haci uso di materialnan 
cheap compara cu loke a pri- 
minti, y FKP no ta dispuesto 
na ofrece compensacion. 


Tambe tin decisionnan di 
construccion cu poco sen- 
tido, manera bentanan asina 


halto cu mester di un trapi pa 
yega na nan. E casnan entrega 
ta sumamente diferente na e 
version cu a mustra e cum- 
pradonan. 


Algun cumprado, special- 
mente esunnan di exterior, 
a haci gastonan adicional 
pa biaha pa Corsou y a haya 
nan casnan incompleto. Por 
ehempel, un di nan a descu- 
bri cu e dak te ainda no a ser 
basha apesar di FKP su garan- 
tia cu e cas ta cla pa ocupa. 


Wardacosta ta rescata dos persona 
riba lama 


Den ora nan di dialuna 
madruga, Centro Mariti- 
mo Operacional di Ward- 
acosta a ricibi un men- 
sahe di un boto den nece- 
sidad pidiendo asistencia 
riba lama. 


E boto a bolter aproxima- 
damente 74 miya noordwest 
di Aruba. E avion DASH di 
Wardacosta a sali pa hasi un 
buskeda den e area y a haya 
e boto cu a bolter cu e 2 per- 
sonanan riba dje. Inmediata- 
mente a pidi e helicopter di 
Wardacosta pa bai den direc- 
cion di e incidente, pa asina 
rescata e dos personanan cu a 
logra di subi riba e boto cu a 
bolter. A saca nan for di lama 
y a transporta nan sano y sal- 
vo pa Aruba. 


Miembronan di Wardacosta 
na Aruba a ricibi nan debida- 
mente, y lo cana e caminda 
necesario, hunto cu nos part- 


nernan, pa e dos persona nan 
di nacionalidad Dominicano 
por bai nan pais bek. 

Claudia Sheinbaum ta e prome hende muhe presidente di Mexico 


(DW) – Segun e prome 
conteo di Instituto Na- 
cional Electoral (INE) di 
Mexico, Claudia Shein- 
baum a haya entre 58,3 y 
60,7% di e votonan com- 
para cu 26,6 y 28,6% di su 
rival principal, e opositor 
Xochitl Galvez. Ademas, 
su partido, e oficialista 
Movimiento 
Regenera- 
cion Nacional (Morena) y 
partidonan aliado a logra 
e mayoria den Congreso 
Mexicano. 


“Mi no ta bay faya boso,” 
Claudia Sheinbaum a bisa 
despues cu e prome resul- 
tadonan oficial a bira conoci 
e cual ta duna e victoria den 
eleccion presidencial. “Ta e 
reconocemento di e pueblo 
di Mexico na nos proyecto di 
nacion,” Sheinbaum a agrega, 
mientras su siguidonan tabata 
grita “Presidente!”. 


“Pa prome biaha den 200 aña 
di republica, mi ta bay bira 
e prome muhe presidente 
di Mexico,” el a agrega. “Y 
manera mi a bisa otro biaha, 
mi no ta mi so, tur e heroina 


cu a duna nos patria, cu nos 
ancestro,” el a expresa den 
su mensahe. Sheinbaum ken 
ta di profesion Fisico y ta ex- 
alcalde di Ciudad di Mexico, 
a yega na eleccion general di 
diadomingo ultimo cu un 
bentaha amplio di intencion 
di voto pa goberna te aña 
2030 e number diesdos di 
economia na mundo y e pais 
hispano hablante mas grandi, 
cu 129 miyon habitante. 


Mientras tanto, e candidato 
opositor di Movimiento Ciu- 
dadano (MC), Jorge Álvarez 
Máynez, a ricibi entre 9,9 y 
10,8% di e votonan, segun 
presidente di INE, Guada- 
lupe Taddei a bisa den un 
mensahe dirigi pa e nacion. 
E conteo lihe di INE ta e 
prome verificacion formal di 
e organismo autonomo, cu ta 
basa “den un muestra estadis- 
tico representativo” di 5.651 


centro di votacion cu un nivel 
di confiansa di “por lo menos 
95%”, loke ta permiti “un 
proyeccion fuerte” di ken ta 
bay gana. 


Entrevistanan na boca di 
urna unda tabata mustra 
Sheinbaum como ganado di e 
coalicion Sigamos Haciendo 
Historia. 


Diferente medionan y web- 


site internacional a destaca e 
desaroyo di eleccion manera 
e corant Brasileño O’Globo e 
cual den un nota a papia con e 
eleccion aki a produci na mo- 
mentonan cu Mexico ta sufri 
“nivelnan halto di violencia 
di genero.” 


Lidernan, ex-presidentenan y 
politiconan di Latino Amer- 
ica a reacciona na e triunfo 
di Sheinbaum, manera Xio- 
mara Castro, presidente di 
Honduras “Como e prome 
presidente hende muhe di 
Honduras, mi ta extende un 
palabranan di pabien na e 
prome muhe presidente eligi 
di Mexico,” el a bisa. 


Di Colombia, e presidente 
Gustavo Petro a destaca den 
un mensahe riba e plataforma 
“X” cu Mexico “a eligi un 
progresista como e prome 
presidente den su historia, ta 
un triunfo pa e pueblo Mexi- 
cano y pa su democracia,” el a 
bisa y a agrega cu nan lo traha 
hunto “pa un Latino America 
uni y progresando.” 


Marcha di orguyo LGBTIQ+ a tuma luga cu centenares di miles di 
persona na Brazil 


(DW) – Centenares di 
miles di persona diado- 
mingo ultimo a yena e 
centro di ciudad di Sao 
Paulo pa celebra e marcha 
di orguyo LGBTIQ+ cu 
na 2024 a haci e invitacion 
pa “recupera” e colornan 
berde y geel di e bandera 
di Brazil, cu a ser tuma 
como emblema di derecha 
politico. 


Un bandera di un regenboog 
grandi a cubri e parti dilanti 
di e Museo di Arte di Sao 
Paulo na Avenida Paulista, 
esun principal di e ciudad aki, 
den cual un ambiente di fies- 
ta a reina cu mensahenan na 
fabor di respet “pa tur forma 
di stima, tur forma di ta.” 


Bao e lema “Basta di negli- 
gencia y retroceso na Legisla- 
tivo,” e gruponan organisado 
di e manifestacion tradicio- 
nal a haci un yamada pa vota 
pa candidaturanan alinea cu 
derechonan di LGBTIQ+ 
den eleccion municipal cu 
ta bay tuma luga na october 
di 2024 na Brazil. Tambe, pa 
mantene vigilante na avance 
di iniciativanan conservador. 


E marcha ta sucede poco 
dianan despues cu Con- 


greso Brasileño a prohibi, 
cu votonan ultra-derechista 
y evangelico, promove of fi- 
nancia cu fondonan publico 
accionnan contra “concepto 
di famia tradicional,” aborto 
of cirugia di cambio di sexo 
pa hobennan. E disposicion, 
inclui den ley di presupues- 
to, a ser nenga pa presidente 
iskierdista Luiz Inacio Lula 
da Silva. 


Participa den e marcha di 
Orguyo “ta e lucha pa visibi- 
lidad, contra violencia y bisa 
cu nos ta existi y nos ta ciu- 
dadanonan cu tur derecho y 


deber,” Eugenio Dos Santos, 
un persona bisti cu e T-shirt 
di ekipo di futbol di Brazil a 
bisa. 


Na Brazil casi 20 miyon per- 
sona (10% di e poblacion) ta 
identifica di pertenece na co- 
munidad LGBTIQ+, segun 
Asociacion Brasileño di Les- 
bian, Gay, Bisexual, Trasvesti 
y Transexual y Intersexual. 


E prome marcha di orguyo na 
Brazil a ser realisa na 1997 y a 
reuni 2.000 persona. Awor ta 
considera como un di e mas 
grandi na mundo, cu un asis- 


tencia di tres miyon hende. E 
cita “ta crucial pa e pais por 
compronde cu e lucha aki ta 
pertenece na tur e sociedad.” 
E Drag queen Tchaka, un di e 
musa di e festeho bisti cu shi- 
mis berde y geel a bisa. 


E pedido di bisti cu e color- 
nan aki tabata un proclama- 
cion contra ex-presidente 
Jair Bolsonaro y su gruponan 
aliado, cu a usa e colornan 
aki como simbolo durante e 
mandato di e ultra-derechis- 
ta. 


E idea a surgi despues di e re- 


ciente mega-concierto na Rio 
de Janeiro di Madonna, ken a 
interpreta un tema hunto cu 
e artista drag queen Brasileño 
Pabllo Vittar bistiendo e T- 
shirt di e “canarinha.” 


Homofobia ta un delito na 
Brazil for di 2019, pero dia- 
rio ta registra agresionnan 
pa hendenan homosexual y 
transexual. Segun organisa- 
cionnan di defensa di dere- 
chonan 
LGBTIQ+, 
145 
persona trans a ser asesina 
na 2023 y otro dies a mata su 
curpa. 

Puerto Rico: Observadornan internacional complaci a pesar di 
inconvenientenan durante eleccion primario 


(ElNuevoDia) – Un grupo 
di observadornan interna- 
cional tabata mustra sat- 
isfecho, den terminonan 
general, cu e logistica y 
operacion electoral du- 
rante e eleccion primario 
na Puerto Rico, aunke 
nan tabatin e oportunidad 
di presencia diferente in- 
conveniente durante un 
recorido na varios centro 
di votacion. 


Aunke nan a topa, por ehem- 
pel, cu un scol di e Partido 
Popular Democratico (PPD) 
cu no a habri, votadornan 
cu no tabata aparece riba e 
listanan y mashinnan cu no 
tabata traha, nan ta considera 
cu e evento tabata exitoso. 


“Manera participantenan di 
diferente pais, nos ta wak cu 
hopi admiracion e avance 
tecnologico den e implemen- 


tacion di votamento a traves 
di tecnologia, e diferente op- 
cion cu e ciudadanonan tin 
pa vota y e dia cu e eleccion 
primario tin observacion in- 
ternacional,” e presidente 
di e comision ken tambe ta 
presidente di Conseho Na- 
cional Electoral di Ecuador, 
Diana Atamaint, a destaca. 


“E observacion internacio- 
nal ta bon, cu paisnan cu ta 
compañe, pasobra e ta nutri 
di e experiencianan aki y bon 
practicanan, y na final nos ta 
laga observacionnan cu nan 
por 
implementa, 
pasobra 
semper tin algo cu por me- 
hora,” el a agrega. 


Ora cu El Nuevo Dia a pun- 
tra si tabatin algun cos cu a 
hala su atencion durante e 
recorido, el a menciona cu 
“na un scol electoral e mash- 


innan no a traha.” 


“Sinembargo, na e otronan 
cu nos a bishita den e or- 
anan di mainta, nan a traha 
corectamente y como cu nan 
tin medidanan di deposita e 
voto, e ta garantisa cu e pro- 
ceso ta desaroya cu normali- 
dad,” el a apunta. 


Esaki ta e prome biaha cu ob- 


servadornan internacional ta 
presente durante un eleccion 
primario na Puerto Rico. 
Funcionarionan di Argen- 
tina, Colombia, Costa Rica, 
Ecuador, Guatemala, Hon- 
duras, 
Panama, 
Paraguay, 
Peru, Republica Dominicana 
y El Salvador a dividi den 
varios grupo pa bishita e dife- 
rente centronan di votacion. 


Cuba: Gobierno Cubano ta 
prepara Festival LGBT na Cayo 
Santa Maria pa atrae turismo 


(CiberCuba) – Den un in- 
tento pa revitalisa industria 
turistico na Cuba, e regi- 
men ta bay organisa Paradise 
Rainbow Festival di dia 19 
pa 25 di augustus na Hotel 
Memories Paraiso, ubica na 
Cayo Santa Maria, na pro- 
vincia di Villa Clara. 


E iniciativa ta propone un si- 
man di fiesta, show y diver- 
sion pa celebra amor den tur 
forma, segun portal di noticia 
Travel Trade Caribbean (TTC) 
a informa. 
E programa di e evento ta un 
inclui un Show Fantaisa Ar- 
coiris den su inauguracion, cu 
tema di drag queen, ademas di 
weganan di participacion cu ta 
bay tin como premio estadia 
di un siman na e hotel pa dos 
adulto. 
Fiestanan na pool, desayuno 
cu diferente tema, un carnaval 
pa scoge e strea di e festival y 
atardinan Cubano ta bay ta otro 
di e propuestanan di e Paradise 
Rainbow Festival. 
Rafael Villanueva, director 
comercial di e cadena, a con- 
firma na TTC cu e evento aki 
ta reafirma e politica di e com- 
pania hotelero Blue Diamond 
di renoba su ofertanan na Cuba 
cu e marca Resonance. 
E cadena tin plannan pa pone 
e marca na Varadero y na Cayo 
Santa Maria, enfocando den 
atrae un publico mas hoben 
riba 18 aña, Villanueva a in- 
dica, demostrando e esfuerso 


desespera di e regimen di co- 
mercialisa e altamente critica 
destino di Cuba. 
Tocante esaki, el a splica cu nan 
ta bay maneha dos concepto: 
E concepto Music, enfoca pa 
hobennan cu ta busca entre- 
tenimento, animacion, fiestanan 
diferente y un kalender di DJ 
internacional, un publico cu 
te cu aworaki no tabata bishita 
Cuba. 
E di dos concepto ta e con- 
cepto Blue, cu ta orienta na e 
segmento cu ta busca bienestar, 
yoga y relahacion. Segun e di- 
rectivo, esaki ta bay ta algo full 
nobo na e pais. 
Den luna di januari, e regimen 
Cubano y un firma Spaño a 
anuncia e preparacion di e 
prome gran festival LGBTI di 
e isla, cu ta bay wordo desaroya 
exclusivamente na Cayo Santa 
Maria, confirmando e tendencia 
di e gobierno di purba rescata 
e industria turistico. 
E escenario aki a wordo scogi 
pa e dictadura pa prepara even- 
tonan cu ta provee placa cash di 
manera facil y lihe, y aworaki a 
toca e turno na Spartacus, un 
festival LGBTI cu ta wordo 
promociona for di Spaña como 
un momento di musica, arte y 
inclusion, e corant local La Voz 
de Galicia a informa. 
E iniciativa ta wordo prepara 
pa e firma Turidove y ta bay 
desaroya entre 31 di juli y 4 di 
augustus. E ta bay ta un evento 
nunca antes mira na e isla, e 
informacion ta detaya. 

Huicio tocante emboscada fatal di rapper Young Dolph lo bolbe 
cuminsa na september 


(AP) - Hues riba dialuna 
a bolbe pone fecha pa hu- 
icio di un homber acusa 
di asesina rapper Young 
Dolph den un emboscada 
di tiroteo na un tienda den 
su estado natal, Memphis, 
Tennessee. 


Shelby County Judge Jen- 
nifer j. Mitchell a pone fe- 
cha di dia 23 di september 
pa un huicio contra Justin 


Johnson (26). El a declara su 
mes inocente pa asesinato di 
prome grado den e tiro fatal 
di Young Dolph, ken tabata 
cumprando buscuchi ora cu 
el a ser tira den november di 
2021 na un panaderia local. 


Johnson su huicio mester 
a cuminsa dialuna. Sinem- 
bargo fiscalnan y Johnson su 
abogado a entrega un mocion 
conhunto dia 14 di mei pidi- 


endo Hues atrasa e huicio pa 
nan por presenta testigonan 
experto pa trata e recordnan 
di e localidad di celularnan. 


Mitchell a declara den febru- 
ari cu e hurado den e huicio 
lo bini for di fuera di Mem- 
phis pa motibo cu tabatin 
cobertura den media di e rap- 
per su asesinato, cual a im- 
pacta Memphis y e mundo di 
entretenimento. 


Autoridadnan a bisa cu dos 
homber a sali for di un Mer- 
cedes-Benz horta y a dispara 
den Makeda’s Homemade 
Cookies prome cu nan a huy. 
Mientras nan tabata busca un 
sospechoso, polis a publica 
potretnan tuma for di vid- 
eonan di vigilancia cu a capta 
e tiroteo. 


Cornelius Smith Jr. tambe a 
declara su mes inocente na e 
acusacionnan di asesinato di 
prome grado den e tiroteo. 
Te ainda no a pena fecha den 
e huico di Smith. 


Young Dolph, ken su nomber 
real tabata Adolph Thornton 
Jr., tabata un rapper, produc- 
tor y dono di un compania di 
musica. El a ser tira mientras 
e tabata bishitando un famil- 
iar malo y tabatin plan di par- 
ti turkey pa Thansgiving. 


Conoci pa su descripcionnna 
di bida riba caya y su strate- 
gia independiente na musica, 
Young Dolph tabata admira 
pa su trabao di caridad Mem- 
phis. Conhuntamente cu re- 
gala turkey, el a duna miles di 


dollar den donacion na scol- 
nan y a paga huur ademas di 
cubri gastonan di entiero pa 
persona den e bario di Casta- 
lia Heights unda el a ser cria. 
Un caya di e bario a ser nom- 
bra Young Dolph despues di 
su fayecimento. 


Dos otro homber tambe a ser 
acusa den e asesinato. 


Hernandez Govan a declara 
su mes inocente pa organisa 
e asesinato. Te ainda no tin 
echa di huicio pa su persona 
tampoco. Jermarcus Johnson 
a declara su mes culpabel den 
juni di 3 acusacion cu e tabata 
un accesorio pa e asesinato pa 
medio di yuda Smith y John- 
son, ken ta su medio ruman. 


Jermarcus Johnson a admiti 
cu el a yuda ambos sospecho- 
so comunica via telefon 
mientras nan tabata coriendo 
for di autoridadnan y a yuda 
un di nan comunica cu su 
oficial di libertad condicio- 
nal. Jermarcus posiblemente 
no lo ser sentencia te despues 
di un huicio den e caso. 


Michael Douglas ta haci un 
bishita di solidaridad na 
parti sur di Israel 


(AP) - Actor Michael 
Douglas riba diadomingo 
a haci un bishita na un 
parti di Israel cu a ser gol- 
pia pa e atake di Hamas 
cu a causa e guera entre 
Israel y e grupo militante 
Islamico. 


Douglas a reuni cu miem- 
bronan di Kibbutz Be’eri y 
a bishita casnan destrui den 
e atake. Be’eri tabata entre e 
comunidadnan golpia mas 
fuerte, cu alrededor di 100 
persona asesina y 30 tuma 
como rehen. 


Douglas a bisa cu el a topa cu 
famianan di e rehennan y a 
bishita e sitio di e fiesta musi- 
cal unda mas di 300 persona a 
ser asesina. 


Tambe el a reuni cu Israel su 
president, Isaac Herzog, ken 
a presenta e actor cu un cade- 
na Israelita entre otro, como 
simbolo di solidaridad cu de- 
cenas di rehen cu te ainda ta 
den cautividad di Hamas. 


“E ta un tempo sumamente 
dificil. Bo ta sinti e shock pro- 


fundo di e experiencia aki,” 
Douglas a bisa, expresando 
speransa cu e rehennan lo ser 
libera pronto. Douglas tambe 
a papia contra di manifestan- 
tenan pro-Palestina riba cam- 
pus Mericano, bisando cu 
nan ta victima di ‘brainwash- 
ing’. “Ora bo purba papia cu 
hopi di nan, no tin educa- 
cion. No tin conocemento,” 
el a splica. 


Douglas ta e mas recien den 
un cantidad di celebridad 
Mericano y politiconan cu a 
bishita Israel y a participa den 
un tur di e area na e frontera 
cu Gaza. 


“BeYourOwnBoss” di Qredits Aruba cu 
colaboracion di Aruba Bank a clausura cu su 
“Pitch Event” 


Qredits Aruba, den colaboracion cu Aruba 
Bank, a clausura cu exito e evento final di 
"BeYouOwnBoss", caminda a demonstra 
e talento di “entrepreneurship” di hoben- 
nan rond di nos isla. E evento, cu a tuma 
lugar na Boulevard Events, a trece hunto 
hobennan aspirante emprendedor di ocho 
scolnan participante: C.G. Abraham de Veer 
School, Colegio San Antonio, De Schakel 
College (MAVO & HAVO), EduCampus, 
La Salle College, Maria College, Mon Plai- 
sir College (MAVO & HAVO) y Colegio 
Nigel Matthew. 


Aruba Bank, e patricinador oficial di e evento 
di aña aki, ta orguyoso di por a duna sosten y 
promove “entrepreneurship” entre e hobennan 
di Aruba. E colaboracion ta resalta e compromiso 
di e banco pa stimula inovacion y habilidad di 
negoshi den comunidad. 
E programa educativo di "BeYourOwnBoss" 
ta diseña pa inspira y educa studiante riba e 
fundamentonan di “entrepreneurship”, duna 
nan e habilidad y conocemento nesesario pa 
converti nan idea inovativo den negoshinan 
exitoso. Den transcurso di e ultimo lunanan, 
studiantenan di e scolnan participante a traha 
duro riba nan plan di negoshi, culminando den 
e evento final di pitch caminda nan a presenta 
nan idea na un panel di huradonan cu expertisio 
den nan ramo di trabou. 
E panel di huradonan tabata inclui lidernan y 
expertonan di negoshinan renombra riba nos 


isla: Sr. Rodney Geerman, “Assistant Retail 
Manager Sales and Services” di Aruba Bank; 
Sra. Twyma van der Biezen, Qredits Aruba; Sr. 
Diederik Kemmerling, Presidente di Camara 
di Commercio di Aruba; y Sr. Herrick Hen- 
riquez, Director di ATIA Aruba. Nan experencia 
y conocementonan a provee feedback di gran 
balor na e participantenan. 
Ganadornan di e Final Pitch di "BeYou- 
rOwnBoss" categoria MAVO: 
Prome lugar: Compania "NA Skin Care" rep- 
resentando La Salle College 
Di Dos lugar: Compania "Boss Cases" repre- 
sentando Maria College 
Di Tres lugar: Compania "Yarn and Beauty" 
representando C.G. Abraham deVeer school 


Ganadornan di e Final Pitch di "BeYou- 
rOwnBoss" categoria HAVO: 
Prome lugar: Compania "Youthful Happy Mind" 
representando Colegio Nigel Matthew Aruba 
Di Dos lugar: Compania "Fit Slice" representando 
Mon Plaisir College 
Di Tres lugar: Compania "Click 'n Go" repre- 
sentando De Schakel College 


Aruba Bank ta orguyoso di forma parti di e 
iniciativa aki cu ta duna sosten na e siguiente 
generacion, cual ta essencial pa e desaroyo eco- 
nomico y inovacion di nos isla. Nos ta spera cu 
e ideanan di lidernan hoben aki por prospera 
den negoshinan local y alabes ta felicita tur scol 
cu a forma parti. 

Presentacion di Fundacion Pulso den cuadro di 
‘Intercambio De Saberes’ 
Artesanonan Colombiano a presenta nan arte 


Siman pasa, Minister di 
Cultura, Xiomara Madu- 
ro, tabata invitado na Em- 
bahada di Colombia pa un 
encuentro cu artesanonan 
Colombiano cu a bin den 
cuadro di ‘Intercambio de 
Saberes’ cual ta un inter- 
cambio entre artesanonan 
di Colombia y Aruba. 


Durante e ocasion aki, Min- 
ister Maduro a expresa su 
aprecio y gratitud pa Funda- 
cion Pulso cu a organisa e in- 
tercambio aki cu ta di sumo 
importancia pa e culturanan 
di ambos Pais. ‘Como Min- 
ister di Cultura ta un honor 
pa enfatisa e importancia di 
promove intercambio entre e 
cultura di Aruba y Colombia. 
Esaki ta un celebracion di nos 
historia y herencia cultural 
comparti, permitiendo arte- 
sanonan pa siña for di otro 
y combina diferente tecnica, 
estilo y perspectiva. E in- 
tercambio aki no solamente 
ta yuda cu preserva artenan 
tradicional, pero tambe ta 
stimula inovacion, sigurando 


cu nos practicanan cultural ta 
keda dinamico y relevante,’ e 
mandatario a elabora. 


Intercambio cultural entre 
Aruba y Colombia ta sirbi 
como un herment impor- 
tante pa diplomacia, con- 
struyendo un brug entre 
ambos Pais y stimulando 
comprension y respet mu- 
tuo. E interaccionnan aki ta 
contribui na preservacion di 
nos herencia cultural intangi- 
bel, dunando un plataforma 
na artesanonan pa comparti 


nan historia y tecnicanan. 
Adicionalmente, 
envolvi- 
mento di comunidad via di 
tayer, exposicion y proyecto 
di colaboracion ta ofrece 
oportunidad educativo, in- 
spirando e generacion nobo 
pa sinti nan mes orguyoso di 
nos herencia cultural. ‘Den 


sostene y celebra e intercam- 
bionan aki, nos ta honra nos 
pasado, brasa nos presente y 
forma un futuro unda diver- 
sidad cultural y colaboracion 
ta wordo aprecia y balora.’ e 
mandatario a finalisa. 


Minister Maduro ta gradici 


Embahada di Colombia y 
Fundacion Pulso pa e invita- 
cion y ta gradici e artesanon- 
an di Cauca, Popayán y Mi- 
randa pa e bunita arte cu nan 
a presenta durante e atardi 
aki. ‘Cultura bo tin cu bib’e y 
cu bo participacion bo ta en- 
grandece’. 

CEOnan Mericano a haya aumento grandi di salario na 2023 
Aumentando e diferencia cu e trahadornan cu nan ta lidera 


(AP) — E pakete di com- 
pensacion tipico pa he- 
fenan ehecutivo cu ta 
maneha 
companianan 
den e S&P 500 a aumenta 
casi 13% aña pasa, facil- 
mente surpasando e ga- 
nashi pa trahadornan na 
un momento unda in- 
flacion tabata poniendo 
presion considerable riba 
presupuestonan. 


E pakete mediano di pago 
pa CEO a aumenta na $16.3 
miyon, un aumento di 12.6% 
segun datonan analisa pa AP 
door di Equilar. Mientras 
tanto, salario y beneficio to- 
tal pa trahadornan den sector 
priva a aumenta apenas 4.1$ 
durante 2023. Na mita di e 
companianan den encuesta 
anual di pago di AP, e lo dura 
e trahador memey di e escala 
di pago di e compania casi 
200 aña pa gana loke e CEO 
a gana. 


“Den 
mercado 
post-pan- 
demia, e deseo ta pa hunt- 
anan recompensa y retene 
CEOnan ora nan ta sinti cu 
nan tin un bon lider,” segun 
Kelly Malafis, partner funda- 
dor di Compensation Advi- 
sory Partners na New York. 


E encuesta di compensa- 
cion di CEO a inclui data 
di pago pa 341 ehecutivo na 
companianan S&P 500 cu a 
fungi al menos dos aña fiscal 
completo consecutivo na nan 
companianan, cu a entrega 
declaracionnan proxy entre 
dia 1 di januari y 30 di april. 


Hock Tan, CEO di Broad- 
com, tabata den top di en- 
cuesta di AP cu un pakete di 
pago balora na como $162 
miyon. Broadcom a otorga 


Tan premionan di accion ba- 
lora na $160.5 miyon dia 31 
di october 2022 pa e aña fis- 
cal 2023 di e compania. Tan 
a ricibi oportunidad pa gana 
hasta 1 miyon accion cum- 
insando na fiscal 2025, segun 
un documento, tanten cu 
stock di Broadcom cumpli cu 
cierto meta – y e ta keda CEO 
pa cinco aña. 


Na momento cu a otorga e 
accionnan, stock di Broad- 
com tabata intercambia na 
$470. E stock a aumenta 
desde e tempo ey, alcansando 
un all-time high di $1,436.16 
dia 15 di mei ultimo. Tan ta 
bay ricibi e compensacion 
completo si e prijs averahe 
durante ciere ta na of riba 
$1,125 pa 20 dia consecutivo 
entre october 2025 y october 
2027. Broadcom a nota cu 
bao Tan, su balor di mercado 
a aumenta di $3.8 biyon na 
2009 na $645 biyon te cu dia 
23 di mei, y cu su shareholder 
return total durante e tempo 
aki facilmente a surpasa esun 
di e S&P 500. 


Otro CEOnan den top di 
encuesta di AP ta William 
Lansing di Fair Isaac Corp 
($66.3 miyon); Tim Cook 
di Apple Inc. ($63.2 miyon); 
Hamid Moghadam di Prolo- 


gis Inc. ($50.9 miyon); y Ted 
Sarandos, co-CEO di Netflix 
($49.8 miyon). 


Lisa Su, CEO fabricante di 
chip Advanced Micro Devic- 
es, tabata e CEO femenino 
miho paga den encuesta di 
AP pa di cinco aña consecu- 
tivo den fiscal 2023, ricibi- 
endo compensacion balora 
na $30.3 miyon – flat cu su 
pakete di compensacion na 
2022. Su rango total a au- 
menta di 25 pa 21. 


Trahadornan na Merca ta bin 
ricibiendo pago mas halto 
desde pandemia, cu salario 
y beneficio pa empleadonan 
di sector priva aumentando 
4.1% na 2023 despues di un 
aumento di 5.1% na 2022, se- 
gun Departamento di Labor. 
Pero hasta cu esaki, e gap en- 
tre e persona den oficina na 
skina y tur otro hende ta keda 
amplia. Mita di CEOnan den 
e encuesta di pago e aña aki a 
gana al menos 196 biaha loke 
e empleado averahe ta gana. 
Esey a subi compara cu 185 
biaha mas cu nan tabata gana 
den encuesta di aña pasa. 


E desigualdad entre loke e 
hefe ehecutivo y e trahador- 
nan ta gana no semper tabata 
asina grandi. 


Despues di Segundo Guera 
Mundial y te cu añanan 1980, 
CEOnan di companianan 
grandi a gana como 40 pa 
50 biaha e salario di e traha- 
dor averahe, segun Brandon 
Rees, director interino di cor- 
poracion y mercado capital 
pa AFL-CIO, cu ta dirigi un 
website Executive Paywatch 
cu ta track pago di CEOnan. 


“E tasa (ratio) di pago actual 
ta señala un cultura di esun 
cu gana ta bay cu tur cos, 
cu companianan ta tratando 
nan CEOnan manera, bo sa, 
manera super strea en bes di 
parti di un team,” Rees a bisa. 


A pesar di e critica, accioni- 
stanan usualmente ta duna 
sosten abrumante na pak- 
etenan di pago pa lidernan di 
compania. Di 2019 pa 2023, 
companianan tippicamente a 
ricibi tiki menos cu 90% di 
voto pa nan plan di compen- 
sacion ehecutivo, segun data 
di Equilar. 


Sinembargo, 
accionistanan 
si ta rechasa un plan di com- 
pensacion 
ocasionalmente, 
maske e votonan no ta obliga- 
torio. Na 2023, accionistanan 
na 13 compania den S&P 500 
a duna e pakete di pago me- 
nos cu 50% di sosten. 


Sarah Anderson, kende ta 
dirigi e Proyecto Global di 
Economia na e instituto pro- 
gresista pa Estudio di Politica, 
a bisa cu votanan Say on Pay 
ta importante pasobra nan ta 
“briya un luz riba algun di e 
casonan mas escandaloso di 
acceso ehecutivo, y por con- 
duci na negociacionnan riba 
pago y otro asunto cu accion- 
istanan por kier trece dilanti 
cu liderazgo corporativo.” 


Despues cu su inversioni- 
stanan a duna un rechaso 
abrumante na e paketenan 
di pago pa su ehecutivonan 
top, Netflix a reuni cu vari- 
os di su accionistanan mas 
grandi aña pasa pa discuti 
nan preocupacion. Despues 
di e combersacionnan, Net- 
flix a anuncia varios cambio 
pa re-diseña su politicanan di 
pago. Di prome, a elimina e 
escogencia di ehecutivonan 
pa aloca nan compensacion 
entre cash y opcion. Ya no 
ta duna opcion di stock mas, 
cu por duna ehecutivonan 
un pago tanten cu e prijs di 
e stock keda riba cierto nivel. 
Na lugar di esaki, e compa- 
nia ta duna stock restringi cu 
ehecutivonan por beneficia 
di dje solamente despues cu 
cumpli cu cierto tempo of 
medidanan di prestacion. E 
cambionan ta bin na vigor na 
2024. 


Mas ampliamente, votonan 
Say on Pay no a haci un dife- 
rencia grandi, Anderson ta 
bisa. “Mi ta kere e impacto, 
sigur riba tamaño general di 
pakete pa CEO, no tabatin 
hopi efecto den algun caso.” 


X ta permitiendo usuarionan post contenido adulto consensual 


(AP) – E plataforma di 
red social X ta bisa cu awo 
ta bay permiti formal- 
mente pa hende mustra 
contenido adulto consen- 
sual, tanten cu e ta marca 
(label) claramente como 
esaki. E movida ta haci 
oficial un politica cu ya 
tabata na lugar tempo cu 
e compania tabata conoci 
como Twitter, prome cu 
biyonario Elon Musk a 
cumpr’e na 2022. 


Den un actualisacion recien 
riba su website, e compania 
basa na San Francisco a bisa 
cu usuarionan “mestr por 
crea, distribui y consumi 
material vincula na temanan 


sexual tanten cu e ta produci 
y distribui di manera consen- 
sual (cu permiso). Expresion 
sexual, sea visual of escrito, 
por ta un forma legitimo di 
expresion artistico.” 
Material adulto tabata per- 
miti den Twitter pre-Musk 
tambe, maske no tabatin po- 
litica oficial na vigor. X a bisa 
cu ta restringiendo contenido 
adulto pa mucha y pa usuari- 
onan adulto cu scoge pa no 
mir’e. 
“Nos tambe ta prohibi con- 
tenido promoviendo explo- 
tacion, sin permiso, obheti- 
vacion, sexualisacion of daño 
na menornan, y comporta- 
mentonan obsceno,” X a bisa. 


A agrega cu no ta permiti 
comparti contenido adulto 
den lugarnan “altamente vis- 
ible” manera potret of banner 
di perfil. 


E politica di X ta den con- 


traste cu otro plataformanan 
di rednan social, manera 
propiedadnan di Meta – In- 
stagram y Facebook – como 
tambe TikTok, y YouTube di 
Google. 


E compania ta parce di ta 
purbando di atrae hende, in- 
cluyendo creador y artista, 
cu a keda marginalisa pa otro 
plataformanan di rednan so- 
cial cu por tin guianan re- 
stringiendo expresion sexual. 
E politica ta aplica na material 
real como tambe esun genera 
pa inteligencia artificial (AI). 


X ta puntrando usuarionan 
cu ta post contenido adulto 
regularmente pa ahusta nan 
settings pa pone tur nan ima- 
gen y video tras di un adver- 
tencia. Esaki ta rekeri pa usu- 
arionan reconoce cu nan kier 
mira un imagen prome cu 
nan por mir’e. 

Espectacular apertura di Weganan Escolar 2024 


Diasabra ultimo, a tuma 
luga e gran apertura di 
Weganan Escolar 2024 na 
Stadion di Nadi Croes y 
Crismo Angela na Santa 
Cruz. Weganan Escolar ta 
un proyecto deportivo di 
Ministerio di Enseñansa y 
Deporte conhuntamente 
cu IBiSA. 


E meta di WE Aruba ta pa 
promove deporte bou di e 
alumnonan di scol prepara- 
torio, basico y secundario. E 
aña aki un total di 1300 alum- 
no di 45 scol lo bataya dos si- 
man contra otro pa conkista 
e titulo maximo. E scolnan lo 
enfrenta otro den diferente 
disciplina entre otro, futbol, 
volleyball, beach tennis, bad- 
minton, “kids athletics”, We 
Mente y We Baile. Presente 
na e celebracion deportivo 
tabata Minister President Ev- 
elyn Wever - Croes, Minister 
Xiomara Maduro, Minister 
Rocco Tjon acompaña pa su 
yiunan, Endy Croes acom- 
paña pa su kerida esposa, vice 
presidente 
di 
Parlamento 
Raymond Kamperveen, Par- 
lamentarionan Alvin Molina 
y Hendrik Tevreden, repre- 
sentante di diferente organi- 
sacion- y federacion deport- 
ivo, representante di directi- 
vanan di scol, cabesante di e 
scolnan y demas invitadonan 


special. 


E ceremonia oficial a inicia cu 
entrada di e scoutnan: Deni- 
sha y Dyandra Ruiz di Het 
Arubaanse Padvinders Gilde 
Jeanne D’Arc Group cu e 
bandera di Aruba sigui pa 
desfile di e 45 scolnan, show 
di baile di NTG & NLG diri- 
gi pa Sra. Marisol Peña cu co- 
reografia di Ana Perez, Aileny 
Suarez, Alenkis Quirre – 
Castro, presentacion di Gi- 
hae Gymnastics, entreteni- 
mento di brassband y entreda 
di antorcha Olimpico. Nos 
himno nacional a keda inter- 
preta pa C-Pop Kids bou guia 
di Sra. Edselyn Figaroa, sigui 
pa discurso di director di IBi- 
SA Sr. Isnardo Faro, Prome 
Minister di Aruba Evelyn 
Wever – Croes y Minister 
di Enseñansa y Deporte Sr. 
Endy Croes. E hoben Atleta 
Masculino di Aña 2023 Zaïr 
Croes acompaña pa Dylan 


Giel, Gregory Wernet, Jeon 
Fernandes, Emma Gobert y 
Max Dennert a drenta e sta- 
dion cu e antorcha Olimpi- 
co. Despues cu Zaïr Croes a 
cende e candela escolar, Min- 
ister Endy Croes a declara 
Weganan Escolar 2024 ofi- 
cialmente habri. Memey di 
veld Minister President Ev- 
elyn Wever – Croes, Minister 
Rocco Tjon, Minister Endy 
Croes y Parlamentarionan 
Alvin Molina y Hendrik Te- 
vreden a scop e bala y asina 
duna inicio na dos siman di 
competencia escolar. Despu- 
es di e ceremonia di apertura, 


a sigui cu e partido di futbol 
entre Scol Basico Washington 
y Sint Paulus School. 
Pa finalisa, Minister Endy 
Croes ta gradici IBiSA, Min- 
isterio di Enseñansa y De- 
porte, Lotto pa Deporte, 
Stichting 
Sport 
Subsidie 
Aruba, Setar, Utilities Aruba 
N.V. , AAA y Gabinete Wever 
– Croes II cu a inverti y haci 
Weganan Escolar 2024 po- 
sibel. Alabes e mandatario 
di Deporte gradici e direc- 
tivanan di scol, cabesante- y 
docentenan di gymnastiek 
pa sostene e proyecto. “Pal- 


abra di danki na e mayornan 
cu ta apoya y sostene nan yiu 
den nan deporte faborito”, 
Minister Endy Croes a en- 
fatisa. Un danki sigur na 
KPA, Brandweer, Arugas cu 
a yuda cu e antorcha, Sra. 
Marisol Peña, NTG & NLG 
y Gihae Gymnastics pa e fan- 
tastico show di apertura. Por 
ultimo, Minister Endy Croes 
ta invita Pueblo di Aruba pa 
duna apoyo y sosten na nos 
muchanan durante e compe- 
tencianan di Weganan Esco- 
lar 2024. 

Polis a detene adicto ambulante cu ta busca problema 


Diasabra anochi a drenta 
informe di cu un dama 
chinese ta ser sigi pa un 
adicto ambulante cu un 
martieuw y a core bay. 


Un oficial di e brigada mo- 
torisa cu tabata cerca a bay na 
e sitio y a logra topa cu e per- 
sona y e adicto ambulante. E 
adicto a dal e persona cu un 
piedra na su pia. Polisnan a 
busca den e area y a bin topa 
cu e agresor na Awakatis- 
traat y a detene pa intento di 
agresion y maltrato. 


Polis a detene chauffeur cu tabata core 
malisimo y a pone e 3 amigo busca lift of 
cana 


Diasabra anochi polisnan 
di Santa Cruz a nota 
un chauffeur coriendo 
malisimo, 
mesora 
nan 
a para e chauffeur cu 
tabatin 3 amigo mas cun’e 
y nan tabata riba paranda. 


Ora polis a test e chauffeur 
esaki a resulta malo y polis 
a detene. Polis a bisa e 3 
amigonan cu tabata den auto 
pa nan bay busca un lift of 
cana bay cas…… e trip a caba 
aki! 


Polis a detene persona 
burachi cu a bin haci 
fastioso na un cas na 
Sabana Basora 


Diasabra atardi a drenta 
informe di cu tin un 
hende cu a yega burachi 
y ta haciendo fastioso na 
un cas na Sabana Basora, 
mesora a dirigi un patruya 
na e sitio. 


Na yegada si e patruya a bin 


topa cu e homber burachi y 
ni cuanto polis a papia cun’e 
toch no a keda nada otro 
cu detene. Polis a pidi pa e 
vehiculo di transporte pa 
asina hib’e warda di polis y 
pone den un cel unda e lo por 
reflexiona. 


Polis a logra localisa chauffeur 
cu a dal palo di luz y core bay, 
pa suerte e bumper cu plachi 
number a keda atras 


Diasabra atardi laat a 
drenta informe di un 
accidente na e rotonde 
banda di Acero na Tanki 
Leendert, mesora a dirigi 
un patruya na e sitio. 


Na yegada di e patruya pa 
suerte a logra haya e bumper 
preto cu a cay despues di e 
impacto y e plachi number 
riba dje. Despues di a termina 


na e sitio e patruya a bay e 
adres unda e auto ta registra 
y a haya e auto pero no por 
a haya e chauffeur. Un rato 
despues e chauffeur a aparece 
y a bisa cu e mes tabata tras 
di e stuur na momento di e 
accidente. Polis a prepara un 
bunita boet pa e bay paga y 
despues e lo haya e regalito di 
e gastonan di reparacion. 

Auto a crusa dilanti motociclista y esaki a desvia pa evita e impacto 


Diaranson atardi a drenta 
informe di un accidente 
na Hooiberg, mesora a di- 


rigi un patruya na e sitio. 


Na yegada di e patruya a bin 


compronde cu un auto Toyo- 
ta Yaris a crusa dilanti un mo- 
tociclista sin rijbewijs y esaki 


pa evita un fuerte impacto a 
purba desvia pero e impacto 
tabata inevitable y nan a dal 


toch. Afortunadamente nin- 
gun hende a resulta herida. 


Chauffeur no a regula su velocidad ni a mantene distancia a bay dal 
tras di auto na Tanki Leendert 


Diaranson 
merdia 
a 
drenta informe di un ac- 
cidente banda di Cadushi 
Supermarket na Tanki 
Leendert, mesora a dirigi 
un patruya na e sitio. 


Na yegada di e patruya a bin 
compronde cu aki ta trata 
di un accidente unda cu e 
chauffeur di un Chevrolet 
no a regula su velocidad ni a 
mantene distancia a bay dal 
tras di e auto Suzuki Liana 
su dilanti. Afortunadamente 
ningun hende a resulta her- 
ida. 


Relaciona cu caso di 
hincamento, polis a bay 
tambe na un cas na Tanki 
Leendert unda ey tabatin 
destruccion 


Diabierna 
madruga 
a 
drenta informe di un caso 
di destruccion, mesora a 
dirigi un patruya na e si- 
tio. 


Na yegada di e patruya a bin 
compronde cu locual a sos- 
ode eynan ta relacion cu e 
caso di hincamento. Mucho 
mas detaye no por a ser haya. 


Turista cu 
UTV a perde 
control bay 
dal den 
mondi keda 
spin y keda 
mey mey 
caminda 


Diaranson atardi a drenta 
informe di un accidente 
na crusada di Ayo Rock 
Formation, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un accidente unda un turista 
manehando un UTV a perde 
control drenta mondi keda 
spin y bay para meymey di 
caminda. Afortunadamente 
ningun hende a reaulta her- 
ida. 

Accidente pa falta di preferencia na Catiri 


Diaranson atardi a drenta 
informe di un accidente 
na Catiri, mesora a dirigi 
un patruya na e sitio. 


Na yegada di e patruya a 
bin conpronde cu aki ta 
trata di un accidente pa 
falta di preferencia entre un 
Nissan Kicks y un Suzuki. 
Afortunadamente 
ningun 
hende a resulta herida. 


Chauffeur no a pone 
atencion su dilanti y a bay 
dal riba un auto staciona 
banda di caminda 


Diaranson atardi a drenta 
informe di un accidente 
na Koningstraat, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata 


di un accidente unda cu e 
chauffeur di un Hyundai 
Tucson no tabata pone aten- 
cion su dilanti y a bay dal tras 
di un auto Nissan Versa sta- 
ciona. Afortunadamente nin- 
gun hende a resulta herida. 


Chauffeur ta bay despues cu truck a dal un 
palo di luz y bay para den parkinglot 


Diaranson 
madruga 
a 
drenta informe di un ac- 
cidente na Palm Beach, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata si 
un accidente unda un truck 
a pasa dal un palo di lus. E 
chauffeur a para e truck den 


parkinglot y a bay for di e si- 
tio. E palo di lus a scheur y 
tanto internet como tambe 
CableTV a cay afo. 


Polis a detene sospechoso di 
intento di atraco 


Diaranson anochi a dren- 
ta informe di un intento 
di atraco cu agresion den 
Havenstraat, e victima a 
keda basta maltrata te cu 
ambulans mester a bin 


busk’e y hib’e hospital. 
E victima a duna polis e des- 
ripcion y polis a sali bay en 
busca di dje. Den Rancho a 
polis a logra topa cun’e y a 
detene. 

Resultado Sorteo 
Mei 03 


Cadena Alexander Lottery ta presenta resultado di weganan di suerte 


merdia 



8 



0449 


FP 


3393 


Sorteo # 4285 


Sorteo # 1159 


Aries 


X2 


845 


Sorteo # 4285 


Sorteo # 2341 


0454 


1219 


Sorteo # 4285 


X2 


1978 
9930 


Letter 


0 
0 
0 


0 


0 
60 


167 


0 
0 
0 
0 
0 



8 



3018 


X5 


Proximo Jackpot 


53.000,- 


Sorteo # 6491 


Sorteo # 


x afl 8,00 


x match 4 


Mega Ball 


Proximo Jackpot 


700.000,- 


x match 4 


Sorteo # 


9888 


Sorteo # 6061 


Sorteo # 991 


x afl. 500,00 


x afl.15,00 
x afl 50.00 


Virgo 


X2 


168 


x Jackpot 


Sorteo # 8258 
Sorteo # 


Sorteo # 2007 


2370 


6232 


Sorteo # 7302 


x Jackpot 


x match 4 
x afl. 12,00 


FP 


Joker 


9782 
130.000,- 


x Jackpot 
x match 4+ 


Proximo Jackpot 


01-03-07-17-27 


6898 


Afl. 1.000.000,- 


anochi 


diario 
Korsou 
super4 
flamingo 


9520 
7477 
7875 
0799 
0896 
5970 
super5 
5866 
4348 
4588 
- 
8128 


Establecimento nobo cu servicio di prikpost LABHOH 
Horacio Oduber Hospital orguyosamente ta habri 
Cas di Dokter Piedra Plat 


Horacio Oduber Hospi- 
tal (HOH) a celebra reci- 
entemente e apertura di e 
di dos establecimento Cas 
di Dokter Piedra Plat di- 
rigi pa HOH. Hospital a 
habri e prome localidad 
algun aña pasa na Eagle 
y awo e di dos ta habri su 
portanan 
oficialmente 
na Piedra Plat. Sr. Greg- 
ory Croeze, miembro di 
Hunta di Directiva HOH, 
a expresa cu awo tin dos 
dokter di cas den servi- 
cio di Cas di Dokter Pie- 
dra Plat y cu pa fin di aña 
lo amplia e cantidad di 
dokter na cuater. Ademas 
lo tin un Praktijkonder- 
steuner Huisarts (POH) 


y tambe tin un prikpost di 
LABHOH situa na e Cas 
di Dokter Piedra Plat cu 
amplio luga pa parkeo. 


A habri e bunita atardi aki 
cu presencia di invitadonan 
unda nos minister di Tur- 
ismo y Salud Publico, sr. 
Dangui Oduber a dirigi al- 
gun palabra terminando cu 
“e apertura aki ta un paso mas 
cu Aruba ta tuma den loke ta 
cuido medico cu ta enfoca un 
bes mas riba calidad di cuido 
pa nos pashentnan.” 


Sr. Croeze a splica cu: “OE 
AZV a acerca nos algun luna 
pasa cu e pregunta si Hospi- 
tal ta dispuesto pa habri un di 


dos localidad di Cas di Dok- 
ter. Nos a reuni internamente 
tocante e peticion aki y no a 
tarda mucho cu nos a regresa 
cu un contesta positivo. Cas 
di Dokter ta un servicio cu ta 
cuadra cu e vision di HOH. 
Habriendo un Cas di dokter 
den bario ta haci nos como 
HOH mas cerca di y accesi- 
bel pa e comunidad.” 
Prome cu e conteo oficial pa 
asina corta e cinta Sr. Edwin 
Jacobs, director di OE AZV 
tambe a dirigi algun palabra 
y a termina bisando:“ masha 
danki HOH pa e man cu a 
duna nos pa asina nos logra 
fortifica e prome liña di cuido 
na Aruba.” 


E momento simbolico di 
cortamento di cinta a tuma 
luga despues di e diferente 
palabranan cu a hiba pa tur 
esnan presente y tur invi- 
tadonan por a drenta y cera 
conoci cu e bunita estableci- 
mento nobo di Cas di Dokter 
Piedra Plat. 


Hunta di Directiva di HOH 
ta gradici tur esnan cu a haci 
cu apertura y servicio aki por 
a bira un realidad, cuminsan- 
do na Ministerio di Turismo 
y Salud Publico, OE AZV cu 
a percura pa financia e Cas 
di Dokter, Hunta di Super- 
vision di HOH, coleganan 
di Cas di Dokter pa e sosten 
y na e coleganan di hospital 
pa aporta grandemente na e 


logro aki. 
Hospital ta haci tur lo posi- 
bel pa por brinda mas opcion 
di cuido posibel pa facilita e 
pashent. Door di crea mas 
localidad di Cas di Dokter 
den otro barionan, ta com- 
parti ekipo, personal y cono- 
cemento, banda di un rela- 
cion estrecho cu hospital den 
caso cu mester brinda cuido 
medico specialisa y urgente. 
Siendo e entidad cu mas pro- 
fesional den cuido den servi- 
cio, semper por intercambia 
di conocemento y dokter na 
momento cu ta necesario. 
Paso manera Sr. Croeze a ter- 
mina bisando, manera HOH 
su lema ta indica nos semper 
t’ey, y awo mas cerca di bo.” 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Paradera 
Tel. 588 6638 


San Nicolas: 
San Lucas 
Tel. 584 5119 


TA BUSCA 
C-mart supercenter 
ta busca 
Producer Clerk 
Por yama 
597 9858 pa aplica 


_______________________________217832 


ClaSIFICaDO 


TIN MESTER 
Fantastic Gardens 


aruba n.V. 
tin mester di 
Tuinvrouw. 
Pasa personalmente jena un 
aplicashon. 


TA BUSCA 
Graphics services by Eloy 
ta busca 
“Technicus Digitale Prepress” 
por yama na Tel. 742 9338 


_______________________________217838 


TA BUSCA 


alucas Windows and Doors 
ta busca 
Aluminium Fabricator 
por yama na Tel. 585 5510 


______________________________217841 


Mayoria studiante Mericano ta recuperando 
di atrasonan causa pa pandemia pero 
miyones ta mirando tiki avance 


(AP) - Di un banda di klas, 
studiantenan ta rondona 
docente Maria Fletcher y 
ta practica nan vocalnan. 
Den otro skina, muchan- 
an ta lesa hunto for di un 
buki. Alrededor di e klas, 
tin studiantenan cu ta 
sinta cu computernan y ta 
ricibi ayudo pa lesa di do- 
centenan online. 


Pa muchanan den 3rde klas 
na Mount Vernon Com- 
munity School na Virginia, 
e ta un dia escolar ordinario. 
Sinembargo 
educadornan 
ta luchando pa e muchanan 
siña mas, lihe y pa surpasa e 
atrasonan cu a persisti desde 
cu scolnan a cera a causa di e 
pandemia di Covid-19 4 aña 
atras. 


Scolnan Mericano a cuminsa 
haci progreso den direccion 
di logra cu e studiantenan bay 
‘back on track’. Sinembargo 
e mehoracion ta poco poco y 
no ta mescos den status geo- 
grafico y economico, cu mi- 
yones di studiante, hopi biaha 
esunnan di gruponan mar- 
ginalisa, haciendo tiki avance. 


Nacionalmente, 
studian- 
tenan a logra recupera un 
tercer parti di nan perdi- 
danan den e pandemia den 
matematica durante e ultimo 
aña escolar y un kwart di e 
perdidanan den lesamento, 


segun Education Recovery 
Scorecard, un analisis di e 
puntuacionnan den testnan 
nacional y estatal cu investi- 
gadornan na Harvard y Stan- 
ford ta haci. 


Sinembargo den 9 estado, 
incluyendo Virginia, e pun- 
tuacionnan a keda cay y ta 
sigui cay durante ana escolar 
di 2022 pa 2023 despues di 
varios disminucion durante e 
pandemia. 


Poniendo presion riba e re- 
cuperacion ta un crisis fi- 


nanciero. Estadonan a usa 
placa for di e 190 biyon dollar 
historico den fondo federal 
pa alivio di pandemia pa por 
yuda e studiantenan, pero e 
placa aki ta caba den e aña aki. 


“E recuperacion te ainda no 
a caba y no lo caba sin ac- 
cion estatal,” Thomas Kane, 
un economista di Harvard a 
comenta. “Estadonan mester 
cuminsa plania pa kico nan lo 
haci ora e placa federal caba 
den september. Y mi ta kere 
tiki estado a cuminsa e dia- 
logo aki.” 


Pronostico di tempo 


Tempo: 
Awe tardi y awe nochi: 
parcialmente nubia y seco 
Den marduga y mañan: 
parcialmente 
nubia 
y 
generalmente seco 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 39 grado 
Celsius 
Uv index: 12 


Bahada di solo: 7:02pm 
Subida di solo: 6:13am 


Biento: 
Modera for di direccion oost- 
noordoost te oost-zuidoost; 
forsa 3 te 4 (12 te 30 km/ora, 
7 te 16 nudo). 
Durante di dia basta fuerte te 
fuerte den rafaga; forsa 5 te 
6 (31 te 50 km/ora, 17 te 27 
nudo) 


Situacion general di tempo: 
Na e momentonan aki no 
tin disturbio di importancia 
pa weer local. Un proximo 


ola tropical lo drenta area 
di Caribe diadomingo y lo 
pasa den region bay west den 
curso di dialuna pa diamars. E 
sistema aki lo trece humedad 
den region cu lo bay haci e 
chensnan pa awasero mas 
grandi. 


Mas aleu por bisa cu stof di 
Sahara den concentracionnan 
varia lo stroba visibilidad un 
poco y trece aire di calidad 
abou. Personanan cu tin 
problemanan 
alergico 
y 
tambe respiratorio mester 
tene cuenta cu esaki. Den 
proximo 24 pa 36 ora e stof 
aki lo sali for di region local. 


obituario a21 


Diamars 4 Juni 2024 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu honda pena y dolor na nos curason pero conforme 
cu boluntad di Dios nos ta anuncia fayecimento di nos 
Tata, Ruman y Omo 


Hosé Francisco Figaroa 
Mihor conoci como: “Jossy” 
*05-03-1951 - †29-05-2024 


Mayornan: 
†Aloysius y †Juanita Figaroa 
Esposa: 
†Casandra (Sandra) Figaroa-Pietersz 


Na nomber di su: 
Yiu: 
Hosé 
Francisco 
(Joselito) 
Figaroa y Yulaika (Julie) Cristina y famia 


Suegro (a): 
†Eddy Henry (Dijs) y †Rosa 
Angelica (Chichi) Pietersz-Croes 


Rumannan: 
Theresita Figaroa 
Vda. Filomena Wever-Figaroa y †Luwi Wever 
†Bernadeta Figaroa 


†Maria y †Antonio Marin- 
Figaroa 


Swanan: 
†Errol y †Silvia Pietersz-Dirksz y famia 
†Edsel y Elly Pietersz-Vrolijk y famia 
Marlon y Rosalina Pietersz-Farro y famia 


Omo: 
Urbano Figaroa y Lelia y famia 


Iha: 
Romar Dijkhoff 
Amiga di cas: 
Astrid Colina y famia 


Sobrino(a)nan: 
Shirley Giel y famia, Mildred Giel y 
Maricella Dijkhoff y famia, †Roland (Paul) Giel y famia, 
Robert Wever y famia, Angelique Wever y famia, Soraida 
Wever, Omar Maldonado y famia, Omayra Maldonado y 
famia 


Primo y primanan, comer y compernan, Pastoornan; Pastoor 
Santiago, Pastoor Daniel, Pastoor Jan, Pastoor Toti, amigo y 
amiganan di Parokia, colaboradornan di Kapel di Alto Vista, 
coperadornan Ministro de Eucaristia di Paroka Santa Anna 
na Noord, ex-coleganan di LAGO, Holiday Inn, Divi Divi 
Tamarijn, Divi Resorts y Do It Center 


Ayudante na cas: Lisbeth Reyes y Jarmilia (Chichie) 
Flanegin 


Famia: Figaroa, Pietersz, Croes, Giel, Wever, Dijkhoff, 
Maldonado, Roga, Semeleer, Gei, Thiel, Kelly, Tromp, 
Dirksz, Vrolijk, Farro, de Cuba, Franken, Curret, Daal 


Oportunidad pa condolencia: Aurora Funeral Home, 
diahuebs 6 di juni 2024 di 7:00 pa 9:00 pm 


Ta invita pa e acto di entiero cu lo tuma lugar diabierna 7 di 
juni 2024 na misa Santa Anna di 2:00 pa 4:00 pm, despues lo 
sali pa Santana catolico na Noord. Ta pasa Kapel di Alto Vista 
y cas prome cu bay misa. 


Enbes di flor of krans lo tin un box disponibel den misa pa 
por hasi un donacion pa cu gastonan di entiero di Hosé. 


Nos ta lamenta cu despues di entiero nos no por ricibi bishita 
di condolencia na cas. 


Señor ta mi wardador, lo mi no tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña forsa.” 
Salmo :23 


Cu dolor na nos curason pero conforme cu boluntad 
di Dios nos ta participa fayecimento di nos Mama y 
Oma stima: 


Maria Antonia Kelly-Ruiz 
*01-01-1929 - †02-06-2024 


Esposo: †Thomas Aquino Kelly 


Na nomber di su: 
Yiunan: 
Neville Kelly 
Astrid Kelly 
Armando y Glenda Kelly 


Nietonan: 
Tyronn y Jeanmichel 


Ayudante y amiga: 
Sra. Edilia Betancourt 


Cuñanan: 
Barbara Young y Famia 
Josefa Bareño y Famia 
Anna Muñoz 


Primonan y Primanan stima como ruman 


Famia Ruiz, Kelly y demas famia y conocirnan. 


Despedida lo tuma lugar na Misa St. Anna na 
Noord, diaranson juni 5, 2024 for di 1:00 pa 
4:00pm, despues lo sali pa Santana catolico na 
Noord. 


Despues di entiero nos no por ricibi bishita di 
condolencia na cas. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Orlando Edwin Quandus 
*14-06-1961 – †31-05-2024 


Acto di entiero lo wordo anuncia 
despues. 


Cu inmenso tristesa nos ta anuncia 
fayecimento di: 


Guillermito Ismail 
Mihor conoci como “Guillermo of 
Mito ” 
*29-05-1943 - †02-06-2024 


Acto di entiero lo wordo anuncia despues 


Mira con Dios a salba mi, 
Tur mi confiansa ta den djE, 
Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 

“Amor y fielded ta topa, husticia y paz ta brasa otro; 
Fieldad ta brota for di tera y husticia ta baha for di cielo. 
Husticia lo bai dilanti y paz lo sigui den su paso.” 
Ps. 85:10,11,13 


Cu inmenso tristesa na nos curason, pero conforme cu 
boluntad di Dios, nos ta participa fayecimento di: 



Mario Rudolf Danies 
Mihor conoci como “Dodo of Dodois” 
*08-10-1957 - †03-06-2024 


Acto di despedida lo wordo anuncia despues 
Bon Dia 24 Aruba 
facebook.com/bondianoticia 


Like 
us on 
Facebook 


Like 
us on 
Facebook 

Trump ta recauda $141 miyon na mei, reforsa pa veredicto culpable 


(AP) — Campaña di Don- 
ald Trump y Comite Nacio- 
nal Republicano ta bisa cu 
nan a recauda $141 miyon 
na mei, un logro enorme 
di fundraising cu ta inclui 
decenas di miyones di dol- 
lar recauda despues di su 
veredicto culpable den su 
huicio criminal pa pago pa 
silencio. 


Campaña di Trump no ta 
rekeri pa revela publicamente 
su fundraising na Comision 
Federal di Eleccion te mas laat 
e luna aki. Pero su decision pa 
publica e cifranan trempan ta 
subraya con e ta mira e ola di 
contribucion como evidencia 
cu e veredicto diahuebs ultimo 
a hinca energia den e sostene- 
dornan di e ex-presidente y 
como un señal cu esaki no ta 
bay afecta su esfuersonan pa 
bolbe Cas Blanco. 


Campaña di presidente Joe 
Biden ainda mester publica 
su cantidad total di fundrais- 
ing pa mei. Trump y Partido 
Republicano a reporta cu a 
recauda $76 miyon na april, 
surpasando e mas di $51 mi- 
yon reporta pa Biden y Comite 


Nacional Democrata e luna ey 
pa prome biaha. 


No ta cla con hopi Trump y 
e Republicanonan a gasta na 
mei. Pero e suma por yuda nan 
cera e gap di placa cu Biden, cu 
a persisti durante e campaña. 


Campaña di Trump a bisa den 


un comunicado di prensa ayera 
cu a ricibi mas cu dos miyon 
donacion den luna di mei, pa 
un averahe di $70.27. Mas 
cu un tercer parti di esaki – 
37.6% – a bin den forma di 
contribucionnan online den 
e 24 ora despues cu a anuncia 
e veredicto. 


Como un cuarta parti di e do- 
nadornan, a bisa, tabata nobo 
pa e campaña. 


“Nos ta conmovi pa e des- 
pliegue di sosten pa presiden- 
te Donald J. Trump. Pueblo 
Mericano a mira door di e 
huicio manipula di e corupto 
Joe Biden, y a manda Biden y 


e Democratanan un mensahe 
poderoso – e BERDADERO 
veredicto ta bin dia 5 di no- 
vember,” conseheronan senior 
di campaña di Trump, Chris 
LaCivita y Susie Wiles a bisa 
den un declaracion. 


Vocero di campaña di Biden, 
Ammar Moussa a bisa cu e 
campaña lo “mira con e num- 
bernan realmente ta resulta” 
ora nan keda reporta oficial- 
mente, pero a bisa cu “un cos 
ta cierto: amigonan biyonario 
di Trump ta reforsando e cam- 
paña di un corupto ‘white col- 
lar’ pasobra nan sa e deal – nan 
ta dun’e checks y e ta baha nan 
impuesto mientras pueblo tra- 
hador y e clase medio ta paga.” 


Campaña di Trump a anuncia 
siman pasa cu a recauda mas 
di $50 miyon online den e 24 
ora despues cu un hurado na 
Manhattan a anuncia su ve- 
redicto, haciendo Trump e 
prome ex-presidente – y prome 
nominado presunto di un par- 
tido mayor – den historia di 
e nacion pa keda condena cu 
un crimen. 


Sentencia ta bay ta dia 11 di juli. 


Muchanan Frances ta ricibi veteranonan di D-Day como heroe mientras 
nan a yega Normandy pa eventonan di aniversario 


(AP) — “Na nos heroenan 
eterno: Danki” – esey ta- 
bata e palabra inscribi pa 
muchanan Frances riba 
un poster grandi pa ricibi 
decenas di veterano Meri- 
cano di Segundo Guera 
Mundial, hopi di nan den 
nan 100 añanan di edad, 
mientras nan a yega ayera 
na Normandy pa con- 
memora e di 80 aniversa- 
rio di e aterisahenan D- 
Day. 


Prome dama Frances, Bri- 
gitte Macron y oficialnan 
top a topa e 48 veterano for 
di rond Merca mientras nan 
a yega aeropuerto Deauville- 
Normandy abordo di un 
vuelo special for di Atlanta, 
un biahe organisa pa organi- 
sacion non-profit, Best De- 
fense Foundation. 


Muchanan di scolnan local a 
tene e poster, y a canta him- 
nonan nacional di Francia y 
Merca. 


“Bon bini na Francia,” Bri- 
gitte Macron a bisa na Ingles, 
expresando su “respet pro- 
fundo” y “amor di mas pro- 
fundo” pa e veteranonan. 


“Boso a lucha pa nos libertad. 
Boso semper a dicidi pa edu- 
ca e generacion mas hoben pa 
nos nunca lubida. Danki pa 
boso compromiso, danki pa e 
sacrificionan cu boso a haci.” 


Entre e veteranonan tabatin 
Jake Larson, un Mericano di 
101 aña di edad miho con- 
oci riba rednan social bao e 
nomber “Papa Jake”. El a join 
e guardia nacional tempo e ta- 
batin 15 aña di edad, pa placa, 
y a aterisa riba Omaha Beach 
riba D-Day, unda el a cay bao 
candela di machine-gun y a 
logra yega e klifnan sin resul- 
ta herida. “Mi ta e homber cu 
mas suerte na mundo,” Lar- 


son a bisa mientras el a yega 
Normandy pa conmemora- 
cionnan di D-Day. Papa Jake 
tin mas di 800mil siguidor 
riba TikTok. 


Despues di e aterisahe, Lar- 
son ta recorda cu el a drumi 
cerca di un comarada kende 
a pone su rifle na su banda. 
“Mainta, ora nos a lanta, el a 
saca su rifle for di mi espacio 
unda mi tabata bay drumi, 
y el a cay den otro. Un pida 
metralla a cay y a dal e rifle y 
kibr’e den dos pida,” el a bisa. 


Bob Gibson, 100, a keda re- 
cluta den ehercito na 1943 y 
manda na Reino Uni. Dia 6 


di juni 1944, Bob y su unidad 
a aterisa na Utah Beach den 
segundo ola di aterisahenan 
Aliado. E ta record’e “como 
si el a sucede ayera.” Na su 
yegada na aeropuerto Deau- 
ville, el a bisa “mi kier mira e 
beach atrobe.” 


E veteranonan ta bay partici- 
pa den parada, bishita scolnan 
y ceremonia – incluyendo e 
conmemoracion oficial dia 
6 di juni di e aterisahenan 
di soldadnan for di Merca, 
Reino Uni, Canada y otro 
nacionnan Aliado riba cinco 
beach. 


E biahe tambe ta inclui studi- 


antenan di scol secundario y 
universidad selecta pa escolta 
e veteranonan y siña di nan 
experiencianan. 
Vuelonan 
charter tambe a transporta 
e veteranonan di Atlanta na 
Francia na 2022 y 2023. 


Diadomingo, e grupo di vet- 
eranonan bistiendo jacket 
personalisa conmemorando e 
aniversario a yega aeropuerto 
di Atlanta, ricibi pa aplauso 
di e tripulacion di e avion, y 
e banda di Dutchtown High 
Scool for di Hampton, Geor- 
gia. E veteranonan a ser guia 
door di e aeropuerto na nan 
terminal den un parada dirigi 
pa e banda. 

Polonia a detene 18 persona acusa di plania actonan hostil 
di parti di Rusia y Belarus 


(AP) - Polonia a aresta 18 
persona bao acusacion di 
plania actividadnan hostil 
of un sabotahe di parti di 
Rusia y Belarus, incluyen- 
do plan pa asesina Ucra- 
nia su president Volody- 
myr Zelenskyy, e minister 
di interior a bisa dialuna. 


10 di e personanan deteni 
desde december tabata di- 
rectamente involucra den 
plania varios forma di sabo- 
tahe na Polonia, Minister di 
Interior Tomasz Siemoniak a 
expresa na un conferencia di 
prensa. 


Autoridadnan di Polonia a 
conecta algun crimen re- 
cien y intento di crimen na 


agentenan cu sponsor Ruso. 
Nacionalnan di Polonia, Be- 
larusia y Ucrania ta entre e 
personanan deteni den e lu- 
nanan recien, segun Internal 
Security Agency su comuni- 
cadonan. 


Un homber di Polonia a ser 
deteni den april a causa di 
acusacionnan di ta cla pa ehe- 
cuta spionahe pa Rusia su in- 
teligencia militar den un su- 
puesto plan pa asesina Zelen- 
skyy, fiscalnan Polaco a bisa. 
E homber aparentemente ta- 
bata buscando manera di tin 
contacto cu Rusonan directa- 
mente involucra den e guera 
na Ucrania y ta sospecha cu 
el a duna informacion detaya 
tocante aeropuerto strategico 


Rzeszow-Jasionka 
Airport 
na Polonia, cual ta cerca di e 
frontera cu Ucrania. 


Siemoniak a bisa cu e actonan 
di sabotahe tabata aparente- 
mente parti di un plan mas 
amplio cu tambe ta inclui 
atakenan cibernetico, pusha 
migrantenan 
den 
Belarus 
crusa e frontera pa bay Polo- 
nia y menasa e seguridad di e 
pais cu ta sosteniendo Ucra- 
nia den contraresta Rusia su 
invasion. 


“Nos no tin duda cu di acu- 
erdo na deseonan di un pais 
stranhero, Rusia, tin algun 
persona activo cu ta cla pa 
menasa e bida, salud y propie- 
dad di e ciudadanonan Polaco 


Sur Korea tin plan di anula acuerdo di paz 
pa castiga Nort Korea 


(AP) - Sur Korea a anun- 
cia dialuna cu lo suspende 
un trato cu Nort Korea pa 
castiga e pais a causa di 
su lansamento di blaas- 
nan cargando sushi, hasta 
despues cu Nort Korea 
a bisa cu nan lo para nan 
campaña di blaas. 


Durante varios dia. Nort Ko- 
rea a lansa centenares di blaas 
cu sushi na Sur Korea como 
parti di un reaccion na cam- 
pañanan di ciudadanonan Sur 
Koreano. Riba diadomingo, 
Sur Korea a bisa cu nan lo 
tuma “accion insoportabel” 
como su respuesta, prome cu 
Nort Korea a anuncia cu nan 
lo stop di manda blaas na e 
frontera. 


Riba dialuna, Sur Korea su 
conseho di seguridad nacio- 
nal presidencial a bisa cu nan 
a dicidi di suspende un acu- 
erdo inter-Koreano di aña 
2018 cu tin e meta di alivia 
enemistad, te ora cu e confi- 
ansa mutuo entre e dos Ko- 
reanan keda restaura, segun e 
oficina presidencial. 


E conseho di seguridad a bisa 
cu e suspension lo permiti 
Sur Korea sigui cu simula- 
cronan militar na e frontera 
cu Nort Korea y ehecuta re- 
spuestanan efectivo y inme- 
diato na provocacionnan di 
Nort Korea. El a bisa cu un 
proposicion pa e suspension 
lo keda introduci na e Con- 
seho di Gabinete riba dia- 
mars pa aprobacion. 
Observadornan ta bisa cu Sur 


Korea tin mester di e suspen- 
sion di e trato pa bolbe cum- 
insa pasa propaganda anti- 
Pyongyang, canticanan di K- 
pop y noticia na e frontera cu 
speaker. Nan ta bisa cu e tipo 
di accion aki anteriormente a 
molesta e pais cu control es- 
tricto, unda su casi 26 miyon 
persona no ta permiti tin ac- 
ceso oficial na noticia di ex- 
terior. 


E acuerdo di ana 2018, cual a 
ser yega durante un periodo 
breve di reconciliacion en- 
tre e president Sur Koreano 
Moon Jae In di e tempo ey y e 
lider Nort Koreano Kim Jong 
Un, ta rekeri e Koreanan para 
tur acto hostil contra otro, 
incluyendo campañanan di 
parti flyer y broadcast. 


Sinembargo e acuerdo no 
ta claramente specifica cu e 
ciudadanonan no por plania 
esaki. Esaki a permiti e ac- 
tivistanan di Sur Korea sigui 
manda blaas cu flyer anti- 
Pyongyang, SB cu program- 
anan di Sur Korea y noticia 
internacional ademas di dol- 
lar Mericano na Nort Korea. 
Disgusta a causa di e campa- 
ñanan aki, Nort Korea a dis- 
para e blaasnan drentando y a 
destrui un oficina crea pa Sur 
Korea pa trata asuntonan in- 
ter-Koreano na Nort Korea. 


E trato ya caba tabata den 
peliger di collapse. Tension 
a aumenta despues cu Nort 
Korea a lansa satelite den no- 
vember, cual a provoca cu 
ambos Korea a tuma paso 


den violacion di e trato, Sur 
Korea cuminsando bek su 
vigilancia aereo y Nort Ko- 
rea restaurando e posicion di 
guardianan na e frontera. 


Desde diamars ultimo, un 
total di 1,000 blaas Nort Ko- 
reano cargando pupu, sigaria, 
paña kibra y otro tiponan 
di sushi a ser descubri den 
varios parti di Sur Korea. 
No a haya ningun substancia 
dañino segun Sur Korea su 
ehercito. 


Riba 
diadomingo 
anochi, 
Kimg Kang Il, Nort Korea su 
vice minister di defensa a bisa 
cu e pais lo stop e campaña pa 
motibo cu nan ta sinti cu Sur 
Koreanonan a “experiencia lo 
suficiente con desagradabel 
nan a sinti.” El a bisa cu Nort 
Korea lo cuminsa e campaña 
back si e activistanan di Sur 
Korea bolbe cuminsa cu nan 
actividadnan di blaas. 


Expertonan ta bisa cu Nort 
Korea su campaña, aparente- 
mente e prome di su tipo den 
7 aña, tin e meta di causa un 
division na Sur Korea a causa 
di su gobierno conservativo 
actual su politica estricto 
contra Nort Korea. Desde 
2022, Nort Korea a dramati- 
camente aumenta su testnan 
di arma den loke analistanan 
ta yama un intento di me- 
hora su capacidad nuclear y 
aumenta su peso den rela- 
cionnan diplomatico den fu- 
turo cu Merca. 


